text:
Pueblo su siman di sita ku frakshon di MFK
Mas di 70 sita ku Parlamentario i Lider Polítiko sr. Gerrit Schotte i tambe Parlamentario sr. Charles Cooper a tuma lugá e siman tras di lomba
Ku un lista di espera di mas di 120 persona pendiente pa un sita ku e lider polítiko di MFK òf un otro miembro di Parlamento pa MFK e siman tras di lomba a skucha mas di 70 famia.
Pa mas di 7 aña for di inisio di eksistensha di nos organisashon Polítiko Movementu Futuro Kòrsou kada 2 siman nos lider Polítiko ta sostené sitanan ku pueblo ku ta solisitá esaki atraves di e kantor prinsipal di MFK (# 724-7766) na saliña. Nos organisashon polítiko a organisá su mes di tal forma ku nos sede ta habri tur dia den siman di djaluna pa djabièrnè di 8 or di mainta te 5or di atardi ya pa 7 aña konsekutivo. Algu ku den polítika na Kòrsou nunka a sosodé, tradishonalmente sedenan ta habri ora e partido ta partisipando den Gobièrnu i òf ora tin kampaña elektoral i nunka tabata asina ku e organisashon polítiko su sede ta habri sagradamente tur dia pa akseso na nan, ku MFK esaki si ta e kaso.
Dunando oido i atenshon na e preokupashon di nos hendenan e siman aki a atendé mas di 70 sita ku diferente problemátika, ku e prome 15 sitanan di djaluna nos mester bisa ku tur e bishitantenan a haña nan guia, konseho òf solushon pa nan preokupashon i asina e siman a sigui desaroyá su mes tambe ku tur e otro sitanan. Nos parlamentarionan ku vasto eksperensha òf konosementu di materia tabata sa di konsehá òf yuda ku e problema opviamente te kaminda nos por.
E problemanan ku mas a bin dilanti ta esnan ku MFK ya a señalá den nos programa di Gobernashon (Elekshon) 5 di Òktober 2016 i tambe 28 di aprel 2017, ku ta e problemátika di
- Kasnan soshal, ku te na momento ku Gobièrnu no kuminsá konstruí 1000 kas pa aña nos lo no sali for di sirkulo problemátiko di demanda di kas miéntras no ta konstruyendo nada konforme e demanda.
- Oportunidat di trabou, kuponan di trabou ku a disparsé den e último añanan i ku ta esensial pa sobrebibensia i desaroyo di e míles i míles di kabesnan di famia awe sin trabou. Falta di kresementu ekonómiko i parálisis ekonómiko tin mas di 10,000 hende awe sin trabou.
- Enseñansa, hopi mayor ku problema pa nan yunan sigui desaroyá nan mes, lugá pa kore Stage ku no tin, kupo pa sigui studia òf pa kuminsá haña edukashon i tambe klaridat i transparensha den tur lokual ta nos enseñansa ta un reklamo general.
- Problema ku tereno Huurgrond pa Erfpacht, hopi petishon na Domeinbeheer sin avanse den un tempu rasonabel, pa falta di kapasidat pa hopi tempu kaba tin hopi petishon na Domeinbeheer pa transformá Huurgronden den Erfpacht sin ku ta atende esaki den un tempu rasonabel (Solushon práktiko ekipá e dept. ku personal adishonal pa kaba tur e petishonnan aki den lapso di 3 luna i introdusí maneho pa un petishon asina keda kla mas tarda den 3 luna.)
E último problema Huurgrond pa Erfpacht ku ta bin dilanti ku frekuensia den e sitanan ku nos ta sostené ta unu ku por trese un impakto ekonómiko satisfaktorio tambe, un maneho nobo di títulonan di tereno lo trese kuné un skuifmentu positivo den fiansanan hipotekario ku lo move e obra di man di fishi na gran eskala bek den nos pais, ku lo trese tambe un sirkulashon di airu fresku den konstrukshon.
E siman ku no tin sita ku pueblo nos ofisina i Parlamentarionan ta usa pa kanalisá e problematikanan presentá ku a ainda no tin un respuesta i òf un konklushon na e situashon, asina esakinan tambe ta kla ta tuma kontakto ku esnan ku tabata tin e sita pa informá nan di e status di nan petishon.
Movementu Futuro Kòrsou
Willemstad, Kòrsou 16 di yüli 2017,


c: text/html

text:
Diskurso di Aña Nobo di Gezaghebber Edison Rijna
Fecha: 11 di yanüari 2018
Ora: 19:00-21:00
Presentenan, kerido pueblo, siudadanonan, mi ke kuminsá na deseá un i tur un Aña Nobo fruktífero i ku e anja aki lo ta miho ku anja pasa pa nos tur. Mi deseo ta pa aun mas nos ban traha HUNTU pa nos kousa komun ku ta bienestar di Boneiru.
Den mi diskurso na komienso di aña mi ke para un ratu ketu na un tendensia eroneo. E tendensia aki ta unu ku nos tin ku laga para pa asina nos por krese komo pueblo.
Hopi di nos tin e tendensia ku ta otro tin ku karga nos responsabilidat òf sea tin e pensamentu ku ta gobièrnu tin tur kos na su enkargo.
Ta opvio ku gobièrnu tin su responsabilidatnan pa karga, i esaki diariamente tin un tim di ambtenarnan ku ta hasi nan máksimo esfuerso pa kumpli ku ne.
Pero komo siudadano ku ta stima su isla, nos kada unu komo parti di e komunidat aki tin nos propio responsabilidat pa karga.
Nos tin nos derechonan i nos tin e tendensia di kòrda riba esakinan so, sin tene na kuenta ku nos tin nos debernan tambe. Por ehèmpel komo suidadano bo tin e derecho di duna bo opinion i na mes momentu bo tin e deber di kuida bo patrimonio i kumpli ku lei.
Nos ke ta independiente den e loke ku nos ke hasi pero na otro banda tin e tendensia ku otro hende mester karga nos responsabilidat. Pa nos ta un komunidat ku ta prosperá nos mester karga responsabilidat. Tin un frase ta bisa: “Libertat, ta nifika responsabilidat. Pa e motibu aki hopi ta teme esaki”
Sinembargo ta hopi importante pa te asina leu ku por, nos a lo ménos PURBA hasi kosnan nos mes, òf sea trata na aktua independiente. Na momento ku nos mes no por lo ta e momento pa buska un partner stratégiko ku ta sea konsehá òf yuda.
Nos ta nos mes doño, nos mes ta determiná kiko nos ke den bida i kiko nos ke logra. Pero nos tin e persepshon ku ta sea gobièrnunan òf otro instansianan tin ku hasi tur kos pa nos pa logra esaki.
A yega tempu pa nos kada un kuminsá pensa den hasi algu di nos mes pa huntu nos sali dilanti pa nos Boneiru. Ta nos ta Boneiru i ta nos tin un poder pa traha huntu pa un mihó Boneiru.
Aki NO ta trata di kritiká, keha i/òf kulpa otro, ma nos kada un mester tin e aktitut pa karga nos responsabilidatnan komo bon siudadano.
Nos mester por demostrá outo determinashon den tur sentido di palabra.
Hasi uso di bo ret sosial òf medionan na bo alkanse pa bo logra bo metanan òf kumpli ku bo deseo. Hasi esaki semper di manera positivo i ku ta yuda otro na mes momentu tambe.
Semper nos mes a determiná e direkshon ku nos ke bai den bida i nos ke mantené esaki tambe.
Si bo por yuda bo mes, esaki tin konsekuensianan positivo pa bo den bo bida sosial, konfiansa propio i tambe pa bo komunidat.
Laga nos meta pa 2018 ta pa nos empodera otro, tuma inisiativa, ser mas empresarial, tuma responsabilidat, Yuda bo mes i traha huntu pa un mihó Boneiru.

robotstxt: allowed

filter: keep


text:
ISTAMBUL.—Polisnan a lansa un operashon pa atrapá e sospechoso ku a drenta armá den un popular klup nokturno i kuminsá dispará, den un akshon ku e gobernador di e siudat a kalifiká komo un atake terorista i ku ISIS a tuma repsonsabilidat.
E atake perpetrá ku arma di kandela kontra un nightclub di Istambul, un di prinsipal siudatnan di Turkia, apenas un ora despues ku Aña Nobo a kuminsá, a kousa a lo menos 39 morto i desenas di herido.
E minister di Interior Soleyman Soylu a indiká ku polisnan ta jag riba e ‘terorista’ ku a ataká e loalidat ‘Reina’, un lokal di moda di e siudat turko situá na e oriya europeo di Istambul, popular entre habitantenan i turista pa su restourant, su pista di baile i bista na Bósforo.
“Tin un persekushon andando kontra e terorista, polisnan a kuminsá e operashonnan i nos ta spera ku lo kapturá e atakante pronto”, Soylu a bisa periodistanan.
E atakante a mata un polis i un sivil promé na porta di e diskotek, promé ku el a drenta i dispará ku un arma di kandela kontra mas o menos 600 persona ku tabata selebrando yegada di aña ku a kaba di kuminsá, algu despues di 1or di mardugá.
Outoridatnan a identifiká 21 viktima te ku ayera, di kual 16 ta stranhero, mientras ku e otro sinku ta siudadanonan turko”, segun e minister a spesifiká.
Segun e agensia ofisial di e pais Anadolu a raportá, entre e viktimanan tin saudita, marokano, libanes i libio. Ademas tin 69 herido ku ta ser atendé den varios hospital di kual tin varios den estado krítiko.


text:
Testigonan di Jehova Ta Evita Tur Contacto cu Esnan Cu No Ta Testigo di Jehova Mas?
Nos no ta evita trato cu testigonan di Jehova batisa cu no ta predica mas of cu no ta bin reunion mas. Al contrario, nos ta haci esfuerso pa busca contacto cu nan pa purba di lanta nan interes den cosnan spiritual.
Si un Testigo batisa comete un pica grave, nos no ta expuls’e automaticamente for di congregacion. Pero, ora ta bira un custumber cu un Testigo ta viola principionan di Bijbel sin arepenti, lo expuls’e for di congregacion y evita tur trato cu ne. Bijbel ta bisa claramente: “
Saca e malbado for di meymey di boso.”—1 Corintionan 5:13.
Kico ta pasa cu un homber expulsa kende su esposa y yiunan ta testigo di Jehova ainda? E lasonan religioso cu su famia a cambia, pero e lasonan familiar ta keda mescos. E relacion matrimonial y e trato cu su yiunan ta sigui normal, y nan ta sigui mustra amor na otro.
Personanan expulsa por asisti na nos reunionnan. Ademas, si nan ta desea nan por haya yudansa spiritual di anciano di congregacion. E meta ta pa yuda nan cumpli cu e rekisitonan pa asina nan por bira un testigo di Jehova atrobe. Esnan expulsa cu ta rechasa conducta inmoral y tin e deseo di biba conforme e principionan biblico por forma parti atrobe di e congregacion.


text:
ORANJESTAD (AAN): Departamento di Emergencia tabata bastante ocupa durante e ultimo dianan atendiendo un total di 336 pashent. Cuminsando desde 29 di december 2017 pa 6or di atardi te cu dia 2 di januari 2018 pa 6or di mainta, Departamento di Emergencia a atende 336 pashent di cual 45 a worde admiti den Hospital. Di e 45 pashent cu a worde admiti, 18 tabata hende muhe y 27 hende homber. E averahe di tempo di espera tabata 38 minuut.
E edad di pashent cu a acudi na Departamento di Emergencia a varia entre baby pa 103 aña. A atende 7 pashent entre edad di 9 aña pa 82 aña cu herido causa pa vuurwerk. Di e 7 victima di vuurwerk afortunadamente niun tabata di un gravedad halto pa ser admiti den Hospital.
Tabatin 192 pashent, esta 64% di e 336 pashent cu a drenta departamento di Emergencia cu kehonan un dokter di cas por a atende cu ne. E tres motibonan mas grandi pa acudi na nos departamento di Emergencia tabata kehonan di dolor di stoma, dolor di pecho y kehonan cardial, esta di curason. Ademas di esaki tabatin algun pashent relata na incidentenan manera accident di vehiculo, maltrato, intoxicacion di alcohol y tabatin pashent cu herida door di obheto skerpi.
Dokter di Warda dilanti di Hospital, esta Huisartsenpost, a mira un total di 188 pashent entre 30 di december 2017 pa dia 1 di januari 2018. Dia 30 di december a mira un total di 68 pashent, dia 31 di december 63 pashent y e prome dia di aña 2018 a mira un total di 57 pashent.
Hospital ta informa cu por bishita bo ser keri durante e orario nobo di bishita regular cual ta di 11.30am pa 1pm y di 3pm pa 8pm. Esaki ta cu excepcion di e departamento di ICU/CCU, PAAZ, departamento di Maternidad y departamento di Mucha y Stroke Unit.


text:
Beyoncé Knowles
Beyoncé Giselle Knowles (Fecha di nasementu 4 di Sèptèmber 1981), ta un kantante i kompositor merikano di musika R&B i tambe aktris. El a nase i a wòrdu lantá na Houston, Teksas, el a asistí na varios skol di arte, i a kuminsá partisipá den konkursonan di kanto i baile for di chikitu. Beyoncé a kuminsá haña fama na final di añanan nobenta komo e kantante prinsipal di e grupo femenino Destiny's Child. Beyoncé a bende mas ku 50 miyon di CD mundialmente komo parti di e grupo aki.
Durante di e tempu ku e grupo Destiny's Child tabata inakitivo, Beyoncé a lansa su promé album komo solista titulá "Dangerously in Love" na yüni 2003. For di e album aki e dos singelnan "Crazy in love" i "Baby Boy" a posishoná nan mes na number unu riba listanan di popularidat. E album tabata unu di esnan mas eksitoso di e aña ei.
Beyoncé a gana sinku Premio Grammy riba un anochi so den e aña 2004, e eksito di e album aki a konfirm'é komo un artista kapas.
Na aña 2005 e grupo Destiny's Child a parti for di otro i Beyoncé a lansa su di dos album komo solista "B'Day" na 2006. Riba e disko aki tabatin e eksito mundial "Irreplacable." Su di tres album, "I Am...Sacha Fierce," a wòrdu lans;a na novèmber 2008 i a trese kuné varios hit mundial manera "If I Were a Boy" i e single number unu na Merka "Single Ladies (Put a Ring on It)."
E eksito di su albumnan a hasi Beyoncé unu di e artistanan mas gustá den e indústria musikal, i husando e fama aki el a ekspand'é su karera pa inkluí aktuashon i promovedor di varios produkto. El a kuminsá su karera komo aktris na aña 2001 ora ku el a aparesé den e pelikula musikal Carmen: A Hip Hopera. Na aña 2006 el a hunga e ròl prinsipal den e pelikulá basá riba e musikal di Broadway Dreamgirls(1981). Danki na e ròl aki el a haña dos nominashon pa premio Globo di Oro. Na aña 2004, Beyoncé a kuminsá mes marka di pañanan i a promové varios marka manera Pepsi, Tommy Hilfiger i L'oréal.
Kontenido
Hubentut i Komienso di su Karera[editá | editá fuente]
Beyoncé a nase na Huston, Teksas. Yu muhe di Mathew Knowles, un manager di un kompania di grabashon eksitoso i Tina Beyincé, un diseñadó di bistí i pelukera. E tata di Beyoncé ta un merikano di desendientenan afrikano i su mama ta un kombinashon di desendientenan franses, merikano indígeno i afrikano. Beyoncé a haña e su nòmber for di su mama su fam di soltera. Esaki tabata pa e nòmber no bai pèrdí ya ku ta poko yu hòmber so tin ainda ku ta karga e nòmber Beyincé.
Su grandinan di parti mama tabata Lumis Albert Beyincé i Agnéz Deréon. Nan tabata residente di Louisiana ku ta papia franses. E ta ruman mayó di Solage, un kantante, kompositor i aktris.
Bryoncé a asistí na e skol St. Mary's Elementary School na Teksas kaminda el a inskribí su mes den klasenan di baile inkluyendo djès i balèt. Un dia ora ku e maestra di baile tabata nùr un kantika Beyoncé a sigui kante e kantika inkluyendo e tononan haltu. Di e forma ei su talento komo kantante a wòrdu deskubrí. Ounke ku semper e tabata un mucha poko verlegen, manera su mama ta deskribiele, su interes pa kanta i duna sho a kuminsá despues di a partisipá na un konkurso di talento na skol. Asina ku el a subi esenario el a su verlegenheid a kita i e kier a bira un kantante profeshonal. Ku shete aña Beyoncé a partisipá den su promé sho di talento ofisial kantando e kantika "Imagine" di John Lennon. El a gana e kompetensia i tur hende a lanta para pa aplaudiele. Na e mesun edat prensa lokal a kuminsá presta atenshon na dje ora ku nan a menshon'é komo un di esnan nominá pa e premio The Sammy den e arte di duna sho.
Den hèrfst di aña 1990 Beyoncé a inskribí su mes den e skol Parker Elementary School, un skol ku ta atrae hopi mucha ku amor pa musika, kaminda el a presentá varios biaha ku e kor di skol. Despues el a bai e skol High School for the PErforming and Visual Arts na Houston i despues a bai Alief Elsik High School, situá den e bario di Alief. Beyoncé tabata un solista na e misa kaminda e tabata asistí yamá St. John's United Methodist Church. E tabata parti di e grupo aki pa djis dos aña so ya ku e tabata preokupá ku su karera nobo.
Ku ocho aña Beyoncé a topa La Tavia Roberson durante pruebanan di atmishon pa un grupo (di baile/kanto) di mucha muhe. Beyoncé i La Tavia huntu ku Kelly Rowland (amiga di Beyoncé) a drenta un grupo ku tabata kanta kantikanan rap i baila. Despues di algun tempu e grupo konosí komo Girl's Tyme a konsistí di seis miembro. Danki na Beyoncé i Kelly so partisipashon e grupo a haña akogida nashonal. Produktor di musika di kosta west Arne Frager, a kue un buelo i bai Houston spesialmente pa mira nan. Despues di algun tempu el a invita nan pa bini na su studio (The Plant Recording Studios) na parti nòrt di California kaminda Beyoncé su stèm tabata sentral ya ku Frager a haña ku e tabata un mucha ku talento. Komo strategia pa Girl's Tyme haña un kontrato ku un kompania di produkshon Frager a laga nan debutá komo parti di Star Search, ku tabata e programa di buskeda di talento mas konosí riba nivel nashonal na e tempu ei. Manera Beyoncé mes a atmití despues, nan a pèrde ya ku e kantika ku nan a kanta no tabata bon skohí. Beyoncé a sinti su mes desepshoná pa promé biaha den su karera pero a haña animo atrobe ora ku el a haña sa ku otro artistanan di e genero pop manera Britney Spears i Justin Timberlake tambe tabatin ekperensianan similar.
Na Aña 1995 e tata di Beyoncé ku tabata un bendedó pa e kompania Xerox na e tempu ei a kita for di trabou pa bira manager di grupo. El a establesé un kampamentu di training (bootcamp). Dor ku Matthew a stòp di traha e entrada di e famia a wòrdu partí na mitar i e preshonnan a pone ku e i su kasá mester a biba den apartamentunan diferente. Un poko tempu despues ku Kelly a drenta e grupo Matthew a inkluí La Toya Lucket den e grupo. Tambe el a disidí ku ta e kuaternan aki lo a forma e grupo. Nan a train den e pelukeria di Tina (Tina's Headliners Salon) i den e kurá patras di nan kas. Durante e tempu aki e grupo tabata e show di apertura pa konsiertonan di otro gruponan ya establesí. Tina a hasi di su banda dor di diseñá i kose e bistinan ku nan tabata lusi. Tina a sigui hasi esaki durante e era ku Destiny's Child tabata duna sho tambe. Ku e yudansa kontinuo di Matthew nan a sigui has oudishonnan dilanti di produktornan di musik i porfin a haña un kontrat ku Elektra Records, pero nan a pèrdè kontrat aki bèk promé ku nan a haña un chèns di saka nan promé album.
Karera Komo Kantante i Aktris[editá | editá fuente]
Temporada di Destiny's Child
E grupo a kambia nan nòmber i has'é Destiny's Child na 1993, skogiende for di e buki di Isaias. Huntu nan a duna presentashonnan na diferente eventonan lokal i despues di a hasi esaki pa shete aña nan a haña un kontrat ku Columbia Records na final di aña 1997. Den e mesun aña ei, Destiny's Child a graba su promé kantiká asosiá ku un marka di produkshon musikal konosí. E kantika "Killing Time" tabata pa e CD di musika ku a kompaña e pelikula Men In Black ku a sali na aña 1997.
E aña siguiente a lansa su promé album ku a karga nòmber di e grupo, i for di e album aki nan tabatin nan promé hit "No, No, No". E album aki a establesé Destiny's Child komo grupo den e industria musikal. Bentanan di album aki tabata rasonabel i nan a gana tres "Soul Train LAdy of Soul Awards" pa mihó "R&B/Soul Single" pa e kantika "No, No, No", mihó "R&B/Soul Album of the Year" I mihó "R&B/Soul or RAp New Artist". Pero ta na aña 1999 nan a bira artistanan famá ora ku nan a lansa nan di dos album The Writing's on the Wall. E album aki ta kontené algun di e kantikan mas eksitoso di e grupo aki manera "Bills, Bills, Bills", e promé single ku a yega number unu riba listanan di popularidat, "Jumpin'Jumpin", i "Say My Name", kual tabata nan kanitka di mas famoso di e tempu ei i a keda nan kantika klave. E kantika "Say My Name" a gana e premio pa mihó "R&B Performance by a Duo or Group with Vocals" i e premio pa mihó kantika R&B na e Premionan Grammy na aña 2001. E album "The writing's on the Wall a bende mas ku shete miyon di kopia i a bira asina e album ku a duna Destiny's Child fama.
E grupo a hañele den algun kontroversianan publiká den varios publikashonnan, inkluyendo e pasonan legal tumá dor di La Tavia i La Toya pa kousa di kiebro di kontrat. E asuntu a kulminá despues ku Michelle Williams i Farah Franklin tabata den e vidioklip di "Say My Name", dunando e aparensia ku La Toya i La Tavia a wòrdu remplasá kaba. Ku tempu La Toya i La Tavia a bandoná e grupo ofisialmente. Despues di mas o menos sinku luna Farah tambe a disparsé for di den e grupo. Esei a bira evindente ora ku e no tabatá aparesé na presentashonnan i konsiertonan. Segun Farah el a sali pa motibu di e esfera di negativo ku tabata reina den e grupo. Despues di a disidí ku Destiny's Child lo a sigui èksistí komo trio en bes di kuarteto nan a graba e kantika "Independent Women Part I" ku a aparesé riba e disko kompakto ku a kompañá e pelikula Charlie's Angels na aña 2000. E single tabta riba e lista di official U.S. singles chart pa 11 siman siguí, hasiendo esaki nana single ku mas èksito. E èksito aki a prueba ku Destiny's Child lo a sigui gana fama komo trio tambe meskos ku tempu nan tabata un kuarteto. E mesun aña ei La Toya i La Tavia a disidí ku nan lo a stòp e kaso hudisial kontra nan èks koleganan di grupo pero ku nan lo a sigui ku e kaso kontra nan èks manager. Tambe nan lo a stòp di papia malu di Destiny's Child publikamente. E di tres album di Destiny's Child, Survivor, ta papia di tur e kosnan ku e grupo a pasa dor di dje, esaki a kuminsá ku un single ku ta deskribí e susesonan. Pero e topiko di e kantika Survivor a pone La Toya i La Tavia reakshoná atrobe kreyendo ku e kantikanan tabata referí na nan. Pero na yüni di aña 2002 a yega na un kompromiso den e kaso.
2002/2004[editá | editá fuente]
- 2003 - Dangerously in Love („Work It Out”, „'03 Bonnie & Clyde”, „Crazy in Love”, „Baby Boy”, „Me, Myself and I”, „Naughty Girl”)
- 2004 - Live at Wembley
- 2003/2004 - Dangerously in Love World Tour
- 2004 - Verizon Ladies First Tour (with Alicia Keys & Missy Elliott)
2005/2007[editá | editá fuente]
- 2006 - B'Day / B'Day Deluxe Edition („Check on It”, „Déjà Vu”, „Ring the Alarm”, „Upgrade U”, „Irreplaceable”, „Listen”, „Beautiful Liar”, „Get Me Bodied”)
- 2007 - B'Day Anthology Video Album
- 2007 - Irreemplazable („Irreemplazable”, „Get Me Bodied (Timbaland Remix)”)
- 2007 - The Beyoncé Experience Live
- 2007 - The Beyoncé Experience
2008/2009[editá | editá fuente]
- 2008 - I Am... Sasha Fierce / I Am... Sasha Fierce Deluxe Edition („If I Were a Boy”, „Single Ladies (Put a Ring on It)”, „Halo”, „Diva”, „Ego”, „Sweet Dreams”)
- 2009 - Above and Beyoncé - Video Collection & Dance Mixes
- 2009 - I Am... Sasha Fierce Platinum Edition
- 2009 - I AM... Tour
Referensianan[editá | editá fuente]
- FOX News. 2007-01-18. http://www.foxnews.com/story/0,2933,204978,00.html?sPage=fnc/entertainment/beyonce. Retrieved on 2008-04-12.


text:
Teaser titel:
Bin benifisiá di Spin-off
Teaser tekst:
Un empresario no ta basa su negoshi kasi nunka riba un produkto òf servisio so. Niun hende na tinu
no ta hinka den su kabes pa bende pòtlot so – ni maske kon spesial e pòtlot por ta, sikiera varia den
e loke ta ofresé na pòtlot i kombiná esei mesora ku papel, gòm, pèn i otro produkto relatá. Asina nan ta sirbi e kliente mihó – i e ta evitá ku e ta buska su refugio na e kompetidor. Ta e totalidat na produkto i servisio ta hasi un negoshi atraktivo pa kualke kliente.


text:
Hesus ta Bibo. Ki alegria! Nos ta cuminsa un siman nobo sabiendo cu Hesus ta hunto cu nos. Cu Hesus a bira e Fuente di bida pa cada un di nos. Danki Dushi Hesus pa entrega Bo bida pa cada un di nos por tin bida y bida na abundancia. Kita tur duda y miedo for di nos y yena nos cu speransa, cu un fe bibo y cu hopi curashi pa nos por anuncia na mundo henter cu Bo ta Bibo y cu Bo kier sigui biba den cada un di nos. Danki na Hesus su resureccion nos tambe lo resucita, aunke nos a muri. Hesus ta garantisa nos esey. E hende muhenan tawata e prome testigonan di Hesus su resureccion. Nan a kere y a bai anuncia e Bon Noticia. Mientras e soldanan, e sacerdotenan y e ancianonan di Iglesia a traha un plan pa rechasa y lucha contra e Bon Noticia. E hudiunan te dia di awe a prefera kere cu tawata un invento di e discipelnan. ( Mat. 28,8-15 ) Señor haci nos fe mas firme pa nos kere cu enberdad
Bo ta Bibo hunto cu nos y pa sin miedo nos sigui anuncia e Bon Noticia na henter humanidad. Amen.


text:
Nos Tey Pa Yudabo
Siña Bo Yiu Cumpli Cu Regla
Crea Mihor Coneccion Cu Bo Yiu
Con pa conecta cu bo yiu pa evita problema di comportacion.
Yuda Bo Yiu Calma Ora E Rabia
Lanta un mucha cu confiansa sen su mes cu ta respeta otro y wordo respeta.
Scucha
Un di nos charlanan y sigui un di nos curso.
Asisti
Na nos actividad pa mayor y yiu(nan).
Intercambia
Idea cu otro mayor y siña di otro
Educa Bo Yiu Cu Disciplina Consciente
Join un di nos workshop local y siña tur loke abo bester sa pa sobrepasa obstaculo di educaion di bo yiu(nan) cu calma.
Nos Tur Ta Diferente y Nos Tur Ta Mescos…Tur maestro cu tin un klas di mucha y tur mayor cu tin un of mas yiu, sa cu cada mucha ta diferente. Nan ta mustra diferente, tin caracter diferente, abilidadnan y interes diferente. Tin mucha cu ta rabia lihe y hari lihe, tin cu ta mas trankil pero por rabia masha...
Pakico Disciplina Consciente?Den workshopsnan di Conscious Discipline regularmente mayornan y educadornan sa haci preguntanan cu ta bai den direccion di “Pero pakico eigenlijk mester tin un manera otro, nobo, diferente pa discilplina nos yiunan, pa educa nos yiunan?” Of bo ta scucha...
Con ta desaroya e disciplina den mucha?
Dia aden y dia afo, bo ta ripiti e mes un instruccion na bo jiu. Keto bay bo ta keda ripiti, bo ta sinti manera bo jiu no kier scuchabo. E parti aki di educa mucha ta uno cu por trece hopi frustracion y por cansa un adulto. E por causa rabia y por crea conflicto mas grandi entre educador y mucha. Tin varios cos mayor y educador por haci. E articulo aki ta yuda identifica con mucha ta siña y kico esaki ta exigi di mayor. Bo por tin exito, usa e informacion aki pa bo logr’e!


text:
Sindicato di polis SPA no ta contento cu e maneho di Cuerpo Policial pero lider sindical Edgard Maduro ta descarta cu nan kier cu e mando di polis ta bay.
Bon Dia Aruba a tuma contacto cu sr. Maduro pa motibo cu den prensa por a scucha cu tabatin masha desconfiansa den e mando di polis. Esaki despues cu un grupo di polis a manda un carta cu nan preocupacionnan, entre otro nan a duna esaki na minister di Husticia siman pasa.
Sr. Maduro ta bisa ayera cu nan tabata den un reunion mainta 11or , y cu tabata tin un mal informacion cu lo kier ‘corta cabes’ di alto comisario pero ‘esey no ta e caso’. Ningun rato tabata e intencion pa haci esaki, segun e. Locual a mencion cu si tin un mal maneho y falta diferente cosnan unda no ta haya oido. Den e reunion aki nan a splica otro coleganan y a aclaria e mal entendimento segun e lider di SPA. Sr. Maduro ta bisa ‘cu no tabata tin 100 polis rabia sino 7 polis cu no a compronde’.


text:
Presidente di ATIA, Ronald van Trigt ta sostene maneho di Banco Central cu tin su reglanan rigoroso, cu sigur ta positive. E otro banconan ta comercial, y por sinti cu nan a bira mas estricto, debi n’e presion cu tin riba nan, segun Presidente di ATIA, pero e ta kere cu asina mes banconan mester por duna cierto preferencia, sigur esnan cu kier establece nan negoshi na Aruba.
Dicho comerciantenan merece di haya cierto beneficio ora cu nan kier establece cierto negoshi na Aruba. P.e. den pasado ATIA mes a papia di kier un knowledge economy, unda lo atrae e mihor celebronan pa bin traha na Aruba, pero esnan cu kier bin bek, y si mira tur e burocracia cu nan tin cu paga prome di por habri un negoshi, ta un caminda di Calvario bo tin cu cana.
Banda di esey, si bo kier habri un cuenta na banco, bo mester tin un vergunning di Departamento Economico. Procesonan cu ta dura lunas.
ATIA semper a boga pa tin un centro, unda tur esnan cu kier habri un negoshi, ta bay y habri su negoshi basta liher.
E frustracion ta tambe pa un inversionista di afo, cu ta un demotivacion grandi y ta prefera di bay un otro isla den Caribe, cu no tin tur e burocracia cu Aruba tin, segun Ronald van Trigt.
Tin compania cu kier bin cu cierto ideanan nobo, cu kier bin cu talento, y hopi biaha cu talento Arubiano mes, p.e. un Arubiano casa cu un stranhero, pero p’e señora haya un permiso pa nan yiunan por bay scol na Aruba, ta dura lunas. E hendenan aki e ora ta prefera bay bek. E cosnan aki ta stroba comercio enormemente.
Nos hendenan tin un cantidad di barera pa por haci negoshi na nan propio pais. No por y aki sigur mester bin cambio si nos kier mehora nos economia, Presidente di ATIA a duna di conoce.
E asunto di haya permiso ta un asunto serio. Cuanto negoshi no ta busca yiunan di tera pa traha, pero no por haya. E ora mester busca esaki den exterior. Semper ta tende cu yiu di tera t’e promenan pa haya trabao, esey ta berdad, pero no ta tur trabao un yiu di tera por haci, segun Ronald van Trigt.
Pa nos por sigui bay dilanti, henter e proceso di permiso mester bay ser re-evalua y mester bira mas eficiente y mas efectivo.
Otro obstaculo grandi t’e leynan di labor, cu ta strobe comercio di crece. Un comerciante semper
kier tuma riesgo. Cuanto biaha comercio ta wordo pidi pa tuma esnan cu tin problema social, esnan cu a haya nan den problema cu husticia den pasado, pa yuda nan, pero e yudanza aki no por bin di un solo banda, segun Presidente di ATIA.
Mester por adapta nos leynan laboral pa por duna e hendenan aki un oportunidad, pero tambe duna comercio un oportunidad tambe pa haya sa kende(nan) ta tuma na trabao, p.e. pa un periodo di 6 luna.
P’asina por traha hunto y e ora ey, comercio por emplea nan. Pasobra duna unicamente 2 luna di prueba no ta un motivacion pa emplea ningun hende, segun Ronald van Trigt.
Mester studia e eficienca den Gobierno, cu awor ta laga masha di desea. Mucho burocracia,mira p.e. pa haya un tereno na erfpacht, ta masha requisite e solicitante mester cumpli cu nan. Tur esaki ta stroba pa placa circula den economia di nos pais.


text:
Por spera un otro caso contra di Gobierno, si sigui cu e intencion pa distitui Kathy Paskel for di e posicion di Directora di DIMAS.
Aparentemente e Directora di DIMAS no kier cumpli cu e peticion pa legalisa algun Venezolano cu ta na Aruba pa algun dia caba, cu ta motibo cu Gobierno kier termina su confianza den e profesional aki.
P’e no mustra obvio, Gobierno lo a ofrece Kathy Paskel e posicion p’e bira Ombusman, cu ta un puesto vacante pa hopi tempo caba, pero el a nenga esaki.
Gobierno tin intencion, bao di e pretexto di kier reorganisa DIMAS, instala un Management Team, cu mester finalisa tur loke tin pendiente pa despues via solicitud busca un Directora nobo pa DIMAS.
Instalando un Management Team, y asina destitui Kathy Paskel for di funcion di Directora di DIMAS, sin motibo valido, ta motibo p’e entama un caso hudicial contra di Gobierno.
Mas ainda, Kathy Paskel tin backing di Gobierno Hulandes, p’e bon trabo cu e ta haciendo. Nos lo tende mas di e decision di Gobierno actual, unda kier retira Directora di DIMAS, pasobra e no kier legalisa algun Venezolano, cu ta na Aruba for di algun tempo caba y nan ta masha liga na un Minister di Gabinete Wever-Croes.


text:
ORANJESTAD (AAN): TRASH Store ta presenta e ultimo tendencianan di moda pa e temporada actual. Un aire fresco y repleto di energia ta worde presenta ariba pasarelanan global.
TRASH Store ta contento di anuncia cu e tendencianan di moda mas recien ja caba ta den boutique y tin estilo pa tur curva. Actualmente pa locual ta trata bistinan pa den dia como tambe anochi e factor di color ta tuma “center stage”. No obstante, estampado tambe tin un rol impresionante den coleccionan internacional. TRASH Store semper ta percura pa trece pa su clientela e ultimo estilonan aki.
Tononan di tangerine, ruby, sapphire como tambe colornan mas liviano ta forma e gama di colornan actual. Estampadonan abstracto of di jardinan di oriente ta un maximo tendencia actual. Pa e dama cu mas curva sigur corte ta e factor primordial na momento di seleciona un pieza di moda. Cortenan manera “fit & flair” of “body-con” sigur ta favorece e ser femenino cu mas curva. “Nos tin un representacion amplio di e tendencianan di moda actual mirando cu na TRASH nos semper ta considera gusto di nos clientenan.
Tratando na cumpli cu nan exigencianan y tambe presentando estilonan cu ta di momento” ta locual director creativo di TRASH Store, Ronchi De Cuba, a duna di conoce. TRASH Store ta presenta awe algun di e propuestanan di moda cu ta cuadra mas cu e tendencianan global. Pensa ariba estampado abstract, flornan oriente y un aspecto etnico na momento di considera tendencianan di moda pa Fall 2017. Un y tur ta keda invita pa bishita TRASH Store pa asina mira mas di e coleccion cu a caba di yega.


text:
MOSCU, Rusia- E taxista Ruso cu a cobra e increible tarifa di 50 mil rublo (900 dollar) na un periodista Chileno pa hib’e for di Aeropuerto pa un hotel na Moscu, a dun’e su placa bek diasabra.
Segun polis a informa den un comunicado, e taxista cu a wordo deteni, a entrega e turista su placa bek personalmente y a pidi despensa.
Anteriormente, polis, cu no a revela e identidad di e detenido, a delanta cu acuminsa un caso penal contra di e taxista pa estafa, ya cu e tarifa mester ta rond di 2 mil rublo (mas o menos 40 dollar).
E periodista cu ta na Rusia pa cubri e Copa Confederaciones, a acudi na warda di polis pa presenta un denuncia di loke a pasa.
Na mes momento, el admiti cu e no a puntra di antemano cuanto e biaha ta costa, for di Airport Interancional Domodedov te na su hotel, den centro di ciudad, cual a resulta den un eror fatal pa periodista.
Decenas di periodista Chileno a biaha pa Rusia pa informa di e partidonan di La Roja, un di e faboritonan pa bay cu e titulo, y nan ta conta cu miles di fanaticonan di nan pais.
Fuente: www.efe.com


text:
Kas di Kultura i Kor Maestronan Penshoná ta invitá henter pueblo, pero spesialmente grandinan den nos komunidat, pa bin presensiá e konsierto “Ban bèk ku legria i gratitut, rekordá nos hubentut”. Esaki ta den kuadro di selebrashon di Siman di kultura i tambe di Dia di grandinan riba 1 di òktober i ta tuma lugá djabièrnè awor 30 di sèptèmber 2017 di 5.00 – 7.00 or den Teatro Luna Blou. Ta warda tur hende bin kanta i disfrutá di e nostalgia ku e kantikanan lo sembra indudablemente den kurasonnan.
Manera ya a bira kustumber Kor Maestronan Penshona a demostrá ku nan konsiertonan ta unu masha plasentero pa presensia. Spesial e rekuerdonan plasentero ku e konsiertonan aki ta trese ta pone ku hopi hende kada biaha ku e grupo presentá, ta sòru di ta presente. Ta pa e motibu ei e aktividat aki ta wòrdu organisá na un orario ku ta pone ku tur hende por asistí i regresá kas na tempu. Kas di Kultura mirando e impakto ku e Kor aki a hasi ku plaser a invitá e kor aki pa ta forma di e siman di kultura. Si den pasado bo no por a asistí, ata bo chèns pa asistí i pasa un atardi hopi plasentero.
Karchi di entrada na balor di F 15,- ta optenibel na Kas di kultura i na kaha di Teatro Luna Blou. Tur hende ta bonbiní.


text:
Diferente ley a keda trata den Parlamento e siman cu a pasa y un cu a capta atencion t’esun cu ta regarda un grupo grandi di ex-empleadonan di SETAR cu a hiba un lucha tenaz contra Gobierno di signatura di zowel MEP como di AVP, cual lucha a dura 14 aña pa nan por haya nan derecho y a costa nan of nan sindicato miles di florin na gastonan legal.
Parlamentario Andin Bikker a felicita e ex-pensionadonan cu a logra pa haya loke nan tin derecho riba dje despues cu nan a haya tanto contratiempo di Gobiernonan di e partidonan tradicional.
Pa loke t’e amienda cu partido MEP a presenta pa aumenta e suma di pensioen respectivamente pa pareha y soltero, y tambe baha e edad di pensioen na 62, Parlamentario Andin Bikker a splica cu el a sostene e amienda aki paso den eleccion pasa durante un encuesta cu e corant Amigoe a tene, e tabata e unico Parlamentario cu a declara cu e no ta na fabor pa bay hisa edad di pensioen.
Bikker a hasta propone na 2014 pa bin cu un opcion di pensioen flexibel caminda e pensionado ta dicidi si e ta bay cu pensioen ya na edad di 60 mes.
E tempo ey Gobierno di AVP a pidi pa warda cu e amienda cu Bikker kier a introduci ya cu nan a keda di sinta cu e gremionan dentro di 6 luna p’asina tene un evaluacacion di edad di pensioen. Entretanto nos ta par di aña mas leu y Gobierno no a sinta cu ningun gremio mas riba e edad di pensioen.
Parlamentario Bikker ta constata cu ta un hecho cu mester flexiblisa y baha e edad di pensioen y e Plataforma POR, e Forsa Nobo, di cual e ta forma parti pa e eleccion benidero kier bay mas leu ainda cu MEP den esaki, ya cu POR kier reduci e edad bek na 60 a base di e pensioen flexibel cu Bikker a propone na 2014 y tambe aplica e concepto di ”deeltijdpensioen”, cual lo brinda e pensionado e oportunidad di traha un parti di dia y alabes goza di su pensioen.
Parlamentario Bikker ta sinti cu aki na Aruba tin e necesidad pa un tipo di pensioen asina.
Specialmente den sectornan caminda e trabou ta fisicamente hopi pisa, manera e.o. e sector hotelero y e sector di construccion. Esaki ta un desaroyo cu por constata na Hulanda tambe unda cu partidonan politico durante e ultimo eleccion a hinca den nan programa di partido e necesidad pa flexibilisa e edad di pensioen.


text:
Fiscal a exigi e castigo maximo hubenil di 12 luna di prison
ORANJESTAD (AAN): Diahuebs mainta Corte den Promer Instancia a sigui cu tratamento di e caso penal contra e mucha muher S., kende ta worde acusa cu riba 22 di November 2016 intencionalmente a mata su tanta cu veneno di djaca. Fiscal a haya S. culpable y a tene cuenta cu e raport di psycologo cu ta bisa cu S. no ta completo responsabel pa su actonan.
Fiscal, teniendo cuenta cu e mucha tabatin 15 aña ora el a haci e delito hopi serio aki, a exigi e castigo maximo hubenil cu ta 12 luna di prison.
VENENO DI DJACA DEN ORANGE JUICE:
Algun luna pasa e tratamento di e caso aki a cuminsa caminda despues cu Fiscal a bisa e acusacionnan contra S., Hues a bisa cu e caso ta worde trata cu portanan sera ya cu ta un menor di edad.
Mirando e importancia di e caso aki, DIARIO tabatin combersacion cu Corte y mirando cu e redactor semper a cumpli cu palabracionnan haci cu Corte, a dicidi cu e caso ta worde trata cu portanan habri. DIARIO mester atene su mes na a palabracionnan esta cu no ta pone e inicialnan completo di e sospechoso pa asina e identidad keda no conoci.
E acusacionnan cu Fiscal a presenta contra S. ta:
(*) Asesinato di un persona riba 22 di November 2016, caminda intencionalmente S. a pone veneno di djaca den Orange Juice pa e victima, su tanta señora C., bebe cu despues a causa su morto.
(*) Intento di asesinato di un otro persona riba 22 di November 2016, caminda intencionalmente S. a pone veneno di djaca den juice di apelsina, di cual e di dos persona a bebe un glas.
(*) Intento di asesinato di un di tres persona riba 22 di November 2016, caminda intencionalmente S. a pone e veneno di djaca den juice di apelsina, di cual e di tres persona a bebe un glas.
DIARIO a raporta e siman ey, cu potret con dos persona (un homber y un muher) a yega cu Ambulans na Hospital, debi cu nan a bebe veneno, y nan situacion tabata serio. Pero e dama despues a fayece.
SOSPECHOSO NO KIER PAPIA:
Tratamento di e caso a bay basta fastioso ya cu e sospechoso S. no tabata kier a papia mucho cos. Por a compronde cu el a bin for di Jamaica pa sigui estudio. E motibo cu el a bin Aruba ta pasobra cu el a bira victima di abuso sexual door di tres homber. E sospechoso a bisa Hues cu e no kier papia pasobra e no ta confia.
E tabatin un experiencia cu el a conta un familiar un cos y e familiar a graba loke el a bisa.
Ta asina cu na dado momento, parce cu S. su consenshi lo tabata remord’e, y el a bisa Hues cu e ta dispuesto di papia pero sin prensa presente. E momento ey prensa mester a sali y despues a bolbe pa sigui cubri e caso.
EXIGENCIA DI FISCAL:
Fiscal a bisa Hues cu e ta haya legalmente proba cu S., intencionalmente y premedita a benta veneno di djaca den un paki di juice di apelsina cu consecuencia cu tres persona a bebe esaki y cu e tanta cu S., señora C. a fayece.
Premedita a prepara e veneno: Fiscal a mustra cu dia 21 di November 2016, S. a bay na un supermercado na San Nicolas y a pidi pa veneno di djaca. A mustr’e cu tin e veneno den “korrels”. El a puntra si no tin esaki den puiro. Na opinion di Fiscal, esaki ta mustra claramente cu S. tabatin planea caba pa tira veneno den e Orange Juice y tabata kier e puiro cu ta disolve mas liher compara cu e “korrels”.
Fiscal a bisa Hues cu e hecho cu psycologo ta mustra cu e sospechoso S. no ta completo responsabel pa su actonan, no ta kita afor cu el a haci esaki premedita.
A mata su tanta: Fiscal ta haya cu door cu S. a benta veneno di djaca den e juice di apelsina y e tanta C. a bebe di e juice, esaki a causa cu C. a fayece.
Kico tabata e motibo: Na opinion di Fiscal, no ta mucho cla, kico exactamente tabata e motibo cu S. a benta veneno di djaca den e juice di apelsina. El a mustra cu for di investigacion, un testigo a bisa cu el a puntra S. pakico el a benta veneno di djaca den e juice di apelasina pa e tanta C. S. a bisa e testigo aki, door cu e tanta C. cada biaha ta kinipi’e na su man y tabata dal’e. Tin grabacion di video di interogacion caminda S. ta bisa cu door di e maltratonan aki, el a benta e veneno di djaca den e juice di apelsina.
Fiscal a mustra tambe cu tin un otro testigo kende ta bisa cu e motibo cu S. a venena su tanta C. ta pasobra e tanta C. a nenga di pone algo valioso ariba nomber di S.
Castigo hubenil: Fiscal a bisa Hues, cu pa cu e castigo, e ta tene cuenta cu e raport di psycologo cu ta bisa cu S. no ta completo responsabel pa su actonan y cu e chens di ripiti ta existi. Tambe Fiscal a bisa cu e ta tene cuenta cu tempo cu S. a venena su tanta e tabatin 15 aña. Esey ta haci cu Fiscal a opta pa usa e ley hubenil cu tin un castigo maximo di 12 luna di prison. Fiscal a exigi e 12 luna di prison pa S.
Awor Hues ta bay evalua e caso y dia 23 di November lo por spera sentencia.


text:
ORANJESTAD -Ayera, 11 di januari, Lotto Di Dia a yega su jackpot maximo di 150.000 florin y e la wordo gana entre 57 persona. Riba potret por mira cu ya caba algun ganado a pasa busca nan premio di Afl. 2.631,- awe. Lotto sigur ta felicita cada un di e ganadonan aki. Lotto Di Dia a wordo gana cu Match 4 cu numbernan: 03-14-22-29-30, na e siguiente rebendedonan:
Cadena Alexander Noord, Candy's Lottery, Monserat Lottery, Lucky Cher-Ann 2, Mabon Lottery & Snack, Rockies Lottery Dakota, Lucky Angel - 2 ganado, Quick Luck Lottery,Bo Skina di Suerte, Lucky Trailer - 2 ganado, Mezi Supermarket, Euro Lottery, Charming Lottery Lucky Numbers Arendstraat, Elsa's Lotto Playa, Roos Lottery, Lucky Numbers Sasaki - 2 ganado, Girasol - 2 ganado, Vegas Lottery, Lucky Numbers - 2 ganado, Hospital Deli - 3 ganado, Lucky Numbers Wilhelminastraat, Tarabana Lucky Lottery, Tele Uno II, Gily's Lottery, Gialis Lottery, Bloemond Lottery, JR-I Lottery, Indio Stewart Lottery San Nicolas, Bon Suerte Lottery, M&F Valero Essoville, Cura Cabay Lottery - 4 ganado, Lucky Taurus, Shahai Take Away, Wara Wara Lottery, Lucky Mac, Cadena Alexander Cumana, Lucky Star Lottery, Rocking Belly Snack & Lottery, RS Lottery, Lucky Snoopy, Manton Lottery, Rockies Lottery Savaneta, Lucky Budha Center y Get Rich Ponton.
Pabien na tur e 57 ganadonan di Afl. 2.361,- cu Lotto Di Dia! Pasa libremente na oficina di Lotto, na Paardenbaaistraat 10, cu ID valido y ticket ganado, pa buska bo premio.
ORANJESTAD – Dia 20 di januari KvK lo organisa un biaha mas e evento Business Plan – Step Forward! Orario di e evento ta di 9or di mainta te cu 2or di atardi na KvK. E meta di Business Plaza - Step Forward! ta pa brinda informacion y guia na e empresario cu ta desea di expande su liña di producto of servicionan y cu talbes kier restructura su negoshi of tin intencion pa expande cu mercado internacional. Topiconan interesante cu lo wordo presenta e dia aki ta entre otro expansion di un empresa, con pa maneha bo administracion, seguro pa bo empresa y proyecto di un incubador comercial. Lo bay ta presente conseheronan di KvK y tambe diferente representante di departamento economico pa duna consulta y brinda informacion encuanto lanta un negoshi. Un danki ta bay na e patrocinado principal di e evento cu ta Compliance & Forensic Services Caribbean.
ORANJESTAD – Nos ta cuminsando un aña nobo y Camara di Comercio y Industria di Aruba (KvK) ta continua cu su empeño y contribui na engrandece comercio y e sector economico di Aruba. 2018 lo bin cu hopi reto y oportunidadnan nobo y KvK ta prepara pa saca lo maximo pa bienestar di comercio. KvK tampoco a para keto y ta den pleno implementacion di un sistema di registro nobo cu lo bay facilita e trabou y di e forma aki por bay brinda miho servicio na su clientenan. Esaki ta forma parti di e metanan di KvK pa 2018.
ORANJESTAD - Tin biyete falso di 100 florin den circulacion. Banco Central di Aruba (BCA) pa medio di un comunicado a informa cu recientemente a constata esaki. E falsificacion aki tin e debido atencion di BCA. Ta importante pa e publico keda alerta y pone bon atencion riba e siguiente informacion y e diferencianan entre e biyete legitimo y esunnan falsifica:
ORANJESTAD - Den e luna di October 2017, e cantidad di placa den circulacion a expande cu Afl. 16,9 miyon te na Afl. 4.174,4 miyon, compara cu September 2017. Asina Banco Central di Aruba ta informa. Esaki a wordo causa door di un crecemento den e activo domestico netto (+Afl. 31,8 miyon) y un caida den e reserva di divisa netto (-Afl. 14,9 miyon).
ORANJESTAD - Riba 9 di januari a parti e tremendo premio di 105.000 florin na Hendrikus R. cu e la gana dialuna dia 8 di januari, 2018. E la cumpra e numbernan 1212 cu All Symbols y asina el a gana. Hendrikus a cumpra e numbernan di suerte na Yu Xia Food Center.
ORANJESTAD – Mientras cu tin mehoracion notabel den resultado financiero pa aña 2016, Algemene Rekenkamer (ARA) ta keda preocupa. Asina ta resalta den e rapport di Algemene Rekenkamer publica awe mainta encuanto investigacion di e cuenta anual di Pais pa aña 2016. Den e rapport aki pues Algemene Rekenkamer ta indica cu tin mehoracion notabel den e resultadonan financiero pa aña 2016 compara cu aña 2015, pero cu e mehoracion aki no ta a consecuencia di un maneho structural di controla gastonan pa yega na sostenibilidad. Algemene Rekenkamer ta keda preocupa pa e situacion financiero di Pais. E preocupacion aki ta basa riba tres elemento cardinal di e investigacion aki, cu ta e debe di Pais, e gastonan di interes riba e debe di gobierno y e gastonan di personal di e Pais. Algemene Rekenkamer ta conclui cu ainda tin un caminda pa cana prome cu por yega na sostenibilidad di finansas publico.


text:
TEXAS – E atacante di Texas identifica como Devin Patrick Kelley, lo a comete suicidio despues di a asesina 26 persona den un iglesia bautista na Sutherland Springs. Esaki ta segun declaracionnan hasi dor di sheriff Joe Tackitt.
E ex soldaat mericano, Devin Patrick Kelley, lo a tira su mes despues a boks su auto intencionalmente.
“Pa awor nos ta bou di e impresion cu el a herida su mes cu un arma di candela”, ta loke Tackitt a bisa den un entrevista di na un canal di television, descartando na prome instancia e version cu tabata apunta na c’un persona cu tabata pasando na pia banda di e lugar di e sucedido, lo tabata tin un arma den su poder y el a tira rib’e atacante pa purba stop e di sigui cu e masacre.
Sin embargo, loke si por bisa ta cu dos persona civil cu tabata carga arma di candela, a persegui e atacante dor di e cayanan den e zona.


text:
Mi ta corda cu como mucha chikito, mi tabatin hopi miedo. Miedo pa perde, miedo pa haja mal punto na scol, miedo di haja sota. E miedonan aki tabatin un efecto positivo cu e tabata stimula mi pa hasi mi best na scol y siña bon. Di otro banda miedo ta bira un parti di bo sistema y e ta crea mas miedo den bo, te cu miedo ta bira parti di bo cultura di bida. Una bes cu miedo bira parti di bo patronchi di bida, e ta stroba bo pa realisa bo mes completamente como hende y usa tur bo potencialnan. E ta stroba bo di alcansa e exito cu bo por a alcansa, pasobra e miedo cada biaha ta manera choca bo ora cu bo kier dal e stap y sali for di e kouwchi cu bo a custumbra pa biba aden. Bo ta keda draai rond den circulo y prome cu bo realisa añanan ta pasa y bo ta puntra bo mes kico bo a hasi cu bo bida.
Nunca mas miedo…
Nunca mas miedo…miedo como cultura di bida…


text:
Deyazoo
MAFFIAMEID REVEALED: the untold stories
ina’s story functions both as inspiration and a cautionary tale for the youth, not to be seduced by a life of crime. Nina paid a steep price for her shenanigans and fast life, never completing a formal education and carrying the heartbreaking accolade as the woman that sat the longest drug related sentence in the Kingdom of the Netherlands. Although Nina is proud of the final product, she laments that many compelling stories were left on the cutting room floor. She recently collaborated with a dynamic team to create a compelling one woman show called MaffiaMeid: Revealed …the untold stories, where she will disclose additional tales about her life.
MaffiaMeid: Revealed …the untold stories premieres on December 16th, 2017 at the auditorium of the WTC. Tickets are available at Bruna and Mensing’s Caminada.
Stanley Clementina ke ‘KOMBERSA KUNÉ’
WILLEMSTAD/ ROTTERDAM – Tin biaha sirkunstansia di bida ta pone ku bo ta atmirá un hende djaleu, pero bo no por formula e palabrona pa aserka. Den KOMBERSA KU KUNÉ’, esei ta e dilema di e protagonista ku ke purba kapta atenshon di un damita bon bala. Den e kansion, Stanley Clementina ta motivé pe […]
Tamara Nivillac, artista invitá na Universidat di Mannheim, Alemania
Dia 4 di òktober ultimo, a tumá lugá un evenementu ofisial den ‘Arkadentheater’ na Universidat di Mannheim, Alemania. E anochi a keda organisá pa profesora Dr. Eva Eckkrammer, huntu ku studiantenan di Fakultat Lingwístiko ku a bishitá Kòrsou e aña akí. Invitado spesial di e anochi tabata e kantante kurasoleño Tamara Nivillac ku a duna un tremendo konsierto den su lenga materno Papiamentu.
Clifton End a lansa ‘MI PAIS’, pa dia di Kòrsou
Clifton End a lansa otro proyekto interesante titula ‘Mi Pais’, pa selebrá dia di Kòrsou. Clifton a ofrese e balada bunita na Kas di Kultura, kende a utiliza e esaki durante selebrashonnan di 10 di òktober. Riba e dia akí tambe a estrena e video clip ku ta ekspresá nos orguyo pa nos patria.
Nando Chirino i La Fiesta ta lansa Bob Marley Medley na Kizomba
Nando Chirino, e kantante kurasoleño biba na Hulanda, ta lansa un piesa nobo huntu ku e banda La Fiesta. Ta trata akí di un Bob Marley Medley estilo Kizomba.
Stanley Clementina ta kolabora ku Dayo StreaNobo den T’ASINA TA BIBA.
Stanley Clementina, e talentoso kompositor i kantante kurasoleño, a kolaborá ku kantante Dayo StreaNobo pa su di kuater single ‘T’asina ta Biba’ fo’i su EP nobo. E kantika ta mustra nos bunita isla dor di wowonan di un bon Yu di Kòrsou. Stanley a aserka Dayo, e popular vokalista di reggae konosí pa su kansionnan positivo, pa kolaborá riba e interpretashon inspirativo akí.


text:
Recientemente Aruba Wieler Bond a entrega un manifiesto na Minister dr. Carlos "Alex" Schwengle relaciona cu e accidente cu a tuma lugar algun dia atras den Lago Colony na San Nicolas. Un grupo di ciclista a presenta na Renaissance Convention Centre pa eynan topa cu e mandatario, cu tabata den
Day: September 10, 2017
Minister di Salud Publico, Cuido di Nos Grandinan y Deporte, dr. Carlos “ firAlex” Schwengle; Ama “intentieverklaring” pa introduci norma den deporte
Refineria di Aruba N.V. ta instala den su oficina nobo
Caso sumario interesante, unda Ralph Maduro ta demanda rectificacion di 24ora.com
Comunidad a acudi den gran forma na Centro POR Pavia
E siman aki lo tin tiramento di lot pa sa cua partido lo por organisa parada diadomingo awor
For di despues cu a bira conoci cu AVP, como e partido di Gobierno tin derecho pa organisa e ultimo parade prome cu eleccion, dirigentenan di MEP no kier acepta esaki. For di Status Aparte di Aruba, despues cu a surgi diferencianan ta cua partido tin derecho pa organisa parada prome
Presidente di Parlamento, drs. Mervin Wyatt-Ras: Aña Parlamentario lo ta diferente e aña aki sin militarnan
Homber haya morto na un cas na Sero Largoweg
Michael Lampe, candidato no. 11 di AVP: Ta bay introduci tecnologia den educacion na Aruba
Educacion tabata e tema di un conferencia di prensa di candidatonan di AVP p’e eleccion Parlamentario di dia 22 di september awor. Den e conferencia aki tabata presente e candidatonan Michael Lampe, Gerlien Croes y Jennifer Arends-Reyes. E tres candidatonan a papia riba e tema di educacion y loke cu ta


text:
La Cabana Beach Resort & Casino a yuda organisa un celebracion di Dia Mundial di Turismo 2014 na Hilario Angela College na San Nicolas, cual ta un scol basico cu ta forma parti di nos sistema di scolnan publico. E scol a caba di ricibi un facelift sumamente necesario di e resort, y su murayanan cu nan verf fresco y tereno bunita drecha a ricibi e Minister di Educacion, Miembronan di e Hunta di Directiva di La Cabana y prensa local pa un programa educacional diverso. Den transcurso di e ultimo añanan aki, La Cabana Beach Resort & Casino a adopta e scol, asumiendo e responsabilidad pa su mantencion y cuido. E trabou a wordo haci pa e departamento di ingenieria y e boluntarionan di e resort su Eagle Team, cu materialnan y recursonan for di companianan local manera Arince Interiors, AMC Unicon, Manuel Villeros General Contractor, Sherwin Williams verf y mas. Un di e maestronan, Patricia Cijntje, originalmente a aserca e resort pa pidi nan ayudo cu un proyecto di klas. Ora cu nan a puntr’e tocante e situacion di e scol, el a comparti su preocupacionnan pa loke ta e facilidad su estado deplorable di mantencion y cuido. La Cabana Beach Resort & Casino a scucha y, siguiendo un evaluacion extensivo encabesa pa ingenieronan Stanley de Cuba, Nicolaas Gei y Errol Tromp, nan a dicidi cu en berdad, tabatin hopi trabou rekeri, y miho cu tur cos, e no tabata nada cu nan no lo por a haci. Den colaboracion cu varios compania y asociado arma cu verf, kwashi y basora, e resort a encarga su mes cu e mehoracionnan fisico di e scol, determina pa drecha e situacion. Aki por mira e ceremonia di Dia Mundial di Turismo na e gimnasio refresca di Hilario Angela, cu presencia di studiantenan y maestronan. Siguiendo e cantamento di e himno nacional, e Minister di Education y Studiante di Bida Largo Michelle Hooyboer-Winklaar a urgi e studiantenan pa mantene nan scol den un bon estado di cuido, y el a desea nan un aña academico exitoso, den un ambiente briyante y positivo. Tambe el a elogia e resort pa e hecho cu nan a adopta e scol den e spirito di yuda nos comunidad, cual ta e tema di e Dia Mundial di Turismo pa e aña aki. Director di scol Connie Aventurin-Connor a expresa e gratitud di e scol y a premia e sponsornan cu certificadonan di aprecio pa gradici nan pa nan interes y gesto. Despues di un programa cortico guia pa Ena Vrolijk di e resort, cu contribucionnan di ehecutivonan di e resort Pierre Kock y Aichel Lynch, e muchanan a disfruta di hotdogs, Dino Jump di Disney Recreations, pintamento di cara, blaas, un payaso, popcorn y coi bebe. Hilario Angela College na San Nicolas ta situa den un bario cu menos recurso, y ta luchando pa mantene educacion y cuido di alta calidad pa e studiantenan, apesar di reduccionnan den presupuesto y dificultadnan economico. No por ni calcula e contribucion di La Cabana Beach Resort & Casino, e director di scol Aventurin-Connor a bisa. Palabranan di gratitud sincero ta bai na e siguiente companianan pa nan colaboracion, yudando e scol logra un miho estado pa e aña escolar di 2014-2015: UNICON, Ronald in het Veld; MANUEL VILLEROS CONTRACTOR, Manuel Villeros; SHERWIN WILLIAMS, Ernst Mohamed; ARINCE, Fabio Kelly. Cornelia Aventurin-Connor, Tricia Cijntje, Nicolaas Gei, Errol Tromp, e ekipo di Maintenance y hefe chief Stanley de Cuba. Pierre Kock, Director di F&B. E Eagle Team, dedica na e tema di Turismo y Desaroyo Comunitario, cu presidente Aichel Lynch. Entretenimento di Disney Recreations. E ekipo di F&B cu e stagiairenan di EPI for di e sector di Hospitalidad y Turismo. Gerente General Joe Najjar.
ELITE PRODUCTIONS ARUBA A ESTRENA “THE DOME” PA TENE EVENTONAN UNICO!
December 8, 2017 0
Inscripcion a habri pae di 4er Aquathlon Escolar organisa pa IBiSA
November 21, 2017 0
Muchanan di Sonrisa a pasa un atardi dibertido cu Rotaract Club of Aruba
November 21, 2017 0


text:
P’awe mainta, Parlamento lo bin den un reunion pa stipula e diferente comisionnan cu lo ser forma unda alabes lo apunta kende(nan) lo bira Presidente di e comisionnan.
Den cuadro di esaki, lo stipula tambe e comision pa cu Parlatino, cu manera semper nos a yam’e Paranda Latino y awe lo bay fiha kende(nan) t’esnan cu lo forma parti di esaki pa atende reunionnan di Parlatino.
Ta interesante pa tende ta kende t’esnan cu lo forma parti di e diferente comisionnan aki, incluso di Parlatino, p’asina cuminsa biaha.


text:
Sasaki – Diabierna marduga polis a wordo manda cu urgencia ariba Sasaki, caminda cu auto a bolter y lo a ranca palo di luz.
Na yegada polisnan ta topa cu un Nissan Sx color shinishi, completamente destrui.
Loke tawata e chauffeur, esaki tawata bou influencia y basta fastioso. E tawata levemente herida. Segun nos a compronde na e sitio, e chauffeur aki tawata bay zuid ariba Sasaki cu velocidad hopi halto, mirando cu ela ranca dos palo di luz y un poco mas e lo a ranca e di tres.
E incidente aki a sosode poco mas panort di Superfood, ariba e caminda cu ta bay zuid.
Ambulance na su yega a haya nan confronta cu e chauffeur cu a bira hopi fastioso cu nan y a nenga di wordo trata cu ta su derecho.
Polis a detene pa core auto bou influencia y trece bida di otro hendenan na peliger.


text:
1 Sèptèmber 2017: Dia di Prensa (Lokal). Minister M. Alcalá-Wallé kièr a deseá kada persona ku ta laborá den prensa pabien riba nan dia.
Prensa ta un di e pilarnan di mas importante pa edukashon i formashon di un pais. Un pais ku ta respetá su mes ta duna prensa informashon konfiabel i verídiko pa informá e komunidat en-general. Imparsialidat den prensa ta e fundeshi pa duna un nashon e informashon pa e por komprendé i kontribuí na e formashon di su mes opinion. Pesei ta importante pa yuda ku e desaroyo di prensa teniendo kuenta ku imparsialidat.
Tambe e echo ku prensa ta duna informashon ku ta kontribuí na demokrasia di nos pais ta di vital importansia pa un pais demokrátiko. Esaki ta pone nos pensa riba vários ekspreshon i dichonan ku ta pone e relashon entre demokrasia i prensa. Manera e ekspreshon di periodista Walter Cronkite (♂1916 – †2009) a bisa ku: ‘Freedom of the Press is not just important to democracy, it is democracy’. Pesei den un komunidat demokrátiko nos mester duna prensa informashon i pone medionan konfiabel i responsabel pa e desaroyo di nos mes hendenan i tambe pa para ketu na e echo ku prensa ta forma parti di un pilar importante den formashon di un pueblo demokrátiko.
Ta bon pa reflehá riba esaki. Prensa ta kontribuí na e formashon i desaroyo di kada persona den nos komunidat. E ta un di e instrumentonan pa duna informashon pa asina kada suidadano por haña informashon korekto i forma su mes opinion. Alabes e ta kontribuí na e desaroyo di idioma komo ku uso di idioma di forma skirbí i papiá tin influensia riba e komunidat.
Pesei awe riba dia di Prensa, Ministerio di Enseñansa, Siensia, Kultura & Deporte den persona di Minister M. Alcalá-Wallé kièr a deseá kada persona ku ta laborá den prensa pabien riba boso dia. Danki pa boso aporte balioso na konstrukshon di nos pais dor di sostené nos ku informashon pa asina nos sigui salvaguardá nos demokrasia.
Danki i mas Danki.
—
Sra. drs. Marilyn M. Alcalá-Wallé
Minister di Enseñana, Siensia, Kultura & Deporte
[pdf-embedder url=”https://kikoapasa.com/wp-content/uploads/Komunikado-pa-Prensa-relashoná-ku-Dia-di-Prensa-01-09-2017.pdf” title=”Komunikado pa Prensa relashoná ku Dia di Prensa 01-09-2017″]


text:
E conflicto entre reportero Speed Andrade y Presidente di Parlamento Ady Thijssen.
Historia sa ripiti su mes
No ta pa promer biaha cu un conflicto entre un reportero y un politico / oficial di gobierno riba nos islanan to culmina den un prohibicion di gobierno cu ta limita e reportero den su funcionamento profesional.
Tampoco ta promer biaha cu e reportero ta hiba gobierno corte pa kita en prohibicion aki.
Mi ta pronostica cu tampoco lo ta prome biaha cu corte lo bati gobierno riba su dedenan den un caso asina.
Na aña 2004 e reportero di Amigoe, Marjo Nederlof a wordu prohibi di atende conferencianan di prensa di Ministro-Presidente, Mirna Godett, despues cu a surgi un pleito entre nan dos.
Amigoe y Nederlof a hiba gobierno corte pasobra e prohibicion tawata un violacion di e derecho di prensa pa eherce su trabow, cual derecho ta un elemento fundamental di e derecho di expresion liber cu ta wordo proteha den articulo 10 di EVRM (Tratado di Union Europeo pa proteccion di drechonan humano). E medida ademas tawata discriminatorio y en contra di e prohibicion di discriminacion di articulo 14 di EVRM ya cu Nederlof tawata e unico reportero cu a haña un tal medida.
Corte den Promer Instancia na Corsow, den su veredicto di 24 di januari 2004 a duna Amigoe y Nederlof rason y a ordena gobierno pa duna admision na Amigoe y Nederlof na e conferencianan di prensa di Ministro-Presidente mescos cu tur otro medionan di prensa y reporteronan.
E ta bale la pena pa lesa e verdicto aki, cu por haña facilmente online. No solamente pasobra e decision ta relevante pa e caso di Speed Andrade vs Ady Thijssen / Land Aruba, pero tambe pasobra e juez Bob Wit a hinca algun consideracion interesante y al caso den su veredicto.
Pa loke ta politica e ta cita Groucho Marx : ”Politics is the art of looking for trouble, finding it everywhere, diagnosing it incorrectly and applying the wrong remedies”. Pa loke ta e conflicto entre Nederlof y Mirna Godett e ta bisa : “‘nan sanger no ta sali ku otro”. Otro consideracion : “Een bananenrepubliek zijn wij niet en dat moet ook zo blijven”. Finalmente : “Machthebbers, politieke gezagsdragers dienen zich dan ook steeds voor te houden dat zij op elk moment weer in de oppositie kunnen komen en dat zij dan de rechten, waarvan het nu opportuun lijkt om die in te perken, weer hard nodig kunnen hebben”. Kiermen cu e gobernantenan no mester lubida cu limitacion di e libertad di prensa y expresion door di gobierno ta un cuchiu cu ta corta na dos banda. Mi ta kere ku e veredicto aki ta contene varios les cu te awe ta relevante ! e vonnis ta AKI.
Autor: Abogado Johan Sjiem Fat
E abogado di Lunah y di Lunah su mayornan, mr. Darin Crouch di e bufete di abogado Ecury | Crouch, a duna e siguiente comentario: “Nos bufete ta sumamente contento cu e decision cu hues a tuma awe mainta den e caso di Baby Lunah.
Dia 27 di october 2017 e di dies inicio di Parlamento a tuma luga cu bastante tamtam. Tawatin cantidad di bon intension y promesa. A pone hopi emfasis riba e interes di pais y su ciudadanonan. E pregunta ta, si e biaha aki como excepcion no ta trata di storia atrobe?
Futbol femenino na peliger!: Cu nan accionnan Arubaanse Voetbal Bond (AVB) lo hiba futbol femenino na Aruba den decadencia!
E siman aki nos por a mira con arogancia den politica aki na Aruba parce di no tin limite. Nos por a tuma nota e.o. di un entrevista realisa pa NoticiaCla cu dos minister di e actual gobierno cu e proposito pa sa si nan lo continua den politica y e motibo dicon nan e escoge pa sigui. Tambe nos por a mira e actitud di un minister cu ta sinta na cas ta cobra, ta bin cuestiona e investigacionnan rond su persona y cu ta trata di algo politico aki.
Introduccion
Een Conspiratie met de CAFT: Deze buitegewoon lid van de Raad van State, A. Bakker, zal uitleg moeten geven over de 6 pagina tellende CAFT rapport d.d. 4 maart 2016 aan de Minister van Financiën, dhr. A. Bermudez, welke ervoor gezorgd dat Aruba weer miljoenen heeft kunnen lenen, met goedkeuring van Minister R. Plasterk, en Premier M. Rutte, terwijl in dit 6 pagina tellende rapport een aantal woorden verschijnen met de volgende frequenties: “tekort 18x, waarvan tekortnorm 4x, voorlopig 12x, verwacht 11x, verbeter 6x, gebleken 3x, graag 3x. plan 3x, raming 3x, ruim 3x, signaleert 2x, summier 1x, tentatief 1x, tijdelijk 1x, schatting 1x, en het woord DEFINITIEF…maar 1 x.”


text:
Riba diferente medio social y informativo, por a tuma nota di declaracionnan haci p’e lider di MEP, Evelyn Wever Croes, pa loke t’e vision cu su partido ta bay eleccion cune.
Parlamentario pa fraccion di AVP, sr. Chris Dammers ta mustra cu aki pueblo por ripara e tipo di weganan politico sin sentido, cu e lider di MEP ta sigui insisti pa hunga, sin presenta un solo caminda, e solucion con e ta bay logra na baha edad di pensioen sin hinca e fondo di pensioen den problema serio.
“Nos tur por a ripara cu durante 8 aña di gobernacion di MEP for di 2001 pa 2009, ningun esfuerso a ser haci pa fortalece e fondo aki cu a pone cu por poco esaki a bati bancarota.
Nos tin raportnan di institutonan renombra, tanto local como internacional riba e forma con tin cu atende cu e problema serio cu e fondo di pensioen a bin haya su mes aden y aki nos ta papia di institutonan manera Banco Central di Aruba, IMF, Standard & Poors y otro instancianan conoci.
Gobierno di AVP a carga e responsabilidad aki y na 2015 a hinca miyones den e fondonan aki pa salvaguardia su existencia evitando asina un problema serio p’e fondonan menciona y tur pensionado di nos pais.
Pa colmo, un di e consehonan cu mas a pisa e tempo ey y cu ta un vision cu ta data for di 2007, t’esun di e profesional di impuesto, esta Evelyn Wever Croes, kende den un carta dirigi n’e Gobierno di MEP di e tempo ey, a conseha pa aumenta edad di pensioen pa 65 aña, ya cu e ta mira esaki e unico forma responsabel pa salvaguardia existencia di e fondonan aki.
Un conseho cu e profesional Evelyn e tempo ey a manda pa Conseho di Minister di MEP, mirando esey como e unico solucion adecuado pa saca e fondonan aki for di problema mescos cu otro instancianan internacional y local.
Kico nos por mira awe, e mesun Evelyn Wever Croes como politico, actuando liña recta contra di su propio vision como profesional dunando speransa na tur hende cu Gobierno di MEP lo bay baha e edad di pensioen bek na 60 aña, pero sin splica for di unda e lo saca e placa aki.
Na mesun momento Evelyn ta splica den su declaracion cu Gobierno di MEP lo kita belasting for di e pensioen di biehes, mientras cu tur pensionado ta bon na altura cu no ta cobra ningun tipo di belasting for di nan pensioen.
Aki nos por mira atrobe cu e lider di MEP no ta sincero cu pueblo y tanto su persona como su partido no tin respet pa profesionalnan local cu ta traha duro riba e tipo di asuntonan aki, pa percura p’e mihor solucion cu tin, hasta manera su persona a yega di haci den e posicion di experto di impuesto.
Ta di lamanta cu ta haci politica cu e tipo di promesanan bashi aki mientras cu Evelyn ta bon na altura kico e mes a recomenda Gobierno di MEP haci for di 2007 y si Gobierno di MEP a acepta su recomendacion di e tempo ey, e situacion lo no a bira asina serio manera Gobierno di AVP a bin haya esaki despues,” Parlamentario Chris Dammers a declara.


text:
Diaranson atardi varios miembro di famia van der Linden a haya un recorido di e instalacionnan, ainda den construccion, di MFA Savaneta.
E impresion na final tabata uno masha positivo y cu ta añadi n’e sentimento di orguyo cu ya caba e famia aki ta sinti pa cu e proyecto.
Manera a keda anuncia, Gabinete Mike Eman a dicidi cu e facilidad multi-funcional aki lo ta dedica n’e gran Savanetero Shon Lang van der Linden, den felis memoria.
Na final di e recorido a combersa cu Shon Lang su yiu muher, e conoci cantante Yolanda van der Linden, kende a expresa algun di su pensamentonan.
Oficina di Prome Minister Mike Eman pa medio di Ekipo di Maneho di MFA a extende un invitacion n’e famia caminda varios yiu y tambe nieto a asisti. Previo n’e apertura cu ta anticipa lo ta den luna di juli proximo, kier a mustra famia van der Linden con e Facilidad Multi-funcional cu lo carga nomber di “Cas di Shon Lang” ta bay y con e ta bay sirbi n’e pueblo di Savaneta.
‘E ta hopi bon; tur loke nan a splica nos mi ta haya hopi bon mes, pasobra ta loke pueblo di Savaneta tin mester,’ asina Yolanda a comenta.
Nan por a mira unda ta bin cu un biblioteca, un area cu podium caminda muchanan por presenta musica y tene hopi otro evento.
Tambe a indica unda ta bin cantina, sucursal di Belasting y diferente otro posibilidad di servicio. MFA’nan Noord y Paradera tambe a keda dedica na personahenan importante di e bario.
Den caso di Noord, e MFA a haya e nomber di “Cas di Titi”, na honor di señora Titi Tromp. Na Paradera, a dedica e MFA na memoria di difunto Mito Croes cu “Cas di Mito”.
Shon Lang van der Linden ta merecido di e honor aki paso el a dedica su bida na su bario y na musica.
For di chikito, manera su yiu mes ta conta, e tabata core paranda di aguinaldo y paranda di dande den december, y un di su pasionnan tabata musica ranchera.
E ta fundador di Mariachi Perla di Aruba y un hende cu a conoce Savaneta bon y tabata bon conoci den Savaneta tambe como un persona amabel y servicial.
Yolanda van der Linden ta splica cu ainda no ta tur hende sa cu ta dedica e facilidad nobo na su tata, pero esnan cu si sa ta haya e idea uno hopi bunita, esta cu un yiu di Savaneta ta wordo honra asina.
E idea di Gabinete Mike Eman semper tabata p’e MFA bira un parti central di e bario; no solamente den e servicionan cu ta ofrece, pero cu ta carga su esencia. P’esey a scoge a haci consulta cu e bario pa mira kico nan ta desea y tin mester, p’esey a busca un arkitecto di Savaneta den persona di Serge Thijsen y tambe e MFA su manager ta Kimberly Boekhoudt cu ta bin di e propio bario.
Yolanda van der Linden ta sumamente satisfecho y orguyoso cu e gesto aki. ‘E ta hopi hopi bon mes. Ami ta hopi contento, ya bo ta wordo honra como famia; e ta algo hopi grandi,’ el a bisa cu un sonrisa.
MFA Savaneta t’e di tres MFA cu ta drenta den operacion y despues ta bin tambe Santa Cruz, San Nicolas y Dakota.


text:
Parlamentario mr. Juan E. Thijsen ta sumamente preocupa cu e resultadonan di mal gobernacion di parti di Mike Eman y su gabinete y su consecuencia pa autonomia di Aruba.
Manera conoci ya caba, Aruba a perdi su autonomia financiero y awor ta na caminda pa perde su autonomia hudicial. Mike Eman a firma diferente protocol cu Hulanda y a mara su mes na man cu pia cu meta pa bin haya un prestamo cu interes mas abou cu ayudo di Hulanda.
E siman cu a pasa, Aruba por a tende di boca di Minister di Finanza cu Hulanda un bes mas ta nenga pa duna Aruba su aporte den esaki.
Di otro banda, Hulanda si a logra impone e ley di LAFT manera e tabata exigi cu introducion di un CAFT na Aruba. Sin haya placa of exonaracion di debe, Mike Eman a entrega autonomia di Aruba.
Di otro banda, Parlamentario Thijsen a tuma nota cu Mike Eman ta hibando un caminda malo cu ta rumbo un curatela hudicial.
No ta un secreto cu Hulanda tin bista riba esey mirando desaroyonan na Corsou y Sint Maarten. Aruba recien a ser confronta cu acusacionan grave di Ministro di Husticia Dowers den direccion di su ex colega Otmar Oduber.
E acusacionnan aki ta encera e. o. actonan penal, mal uzo di poder, mal uzo di fondonan publico y cu Otmar Oduber ta facilita y stimula e uso di droga y alcohol como tambe embarazo hubenil.
Den e caso aki por constata cu Mike Eman a scoge e caminda di politica di avestruz esta di neglisha cu e problema ta existi. E otro caso ta esun di Paulgate na unda un Ministro activo ainda tambe ta ser acusa di delitonan serio.
Aki tambe, segun Parlamentario Thijsen, por constata cu Mike Eman ta scoge pa un actitud pasivo. Pio ainda ta manda e Minister involvi keda cas cu pago.
E Parlamentario ta preocupa cu na final di cuenta ora Mike Eman bandona gobernacion na fin di aña AVP ta bay laga Aruba financieramente y hudicialmente bow curatela. Parlamentario Thijsen pidi pueblo pa keda alerta y sigur tuma accion dia 22 di september venidero manda AVP cas y tambe tene su yiu chikito afo, pasobra nan ta mes culpable. Aruba merece miho!


text:
Amplia e conocemento di lidernan boluntario ta un di e metanan principal di e
proyecto VibesYou(th).
Con esaki ta ser hasi? Organisando diferente curso y workshop pa asina duna informacion y sosten na lidernan boluntario. Tur organisacion social cu ta interesa den e programa por hasi uzo di e oportunidad aki pa participa.
Tur comienso di aña e proyecto ta presenta un programa nobo pa asina por brinda e
lidernan boluntario, e oportunidad pa participa.
E prome programa ta di januari pa maart 2018. Durante encuentronan anterior e cursista ta haya oportunidad pa yena un formulario di evaluacion, y riba dje por yena ki otro curso/workshop lo desea di haya.
E proyecto ta basa su programa riba e necesidad di esnan cu ta participa activamente na e programa. Pa e motibo aki nos programa tin bes por contene e variacion di curso nobo como tambe curso cu a ser duna caba.
E biaha aki e programa ta consisti di: Workshop Social Media, Workshop Time Management, Leider Sportieve Recreatie nivel 3, Beweegplezier 4+, Woskhop Maneha y Motiva Boluntario, como tambe EHBO Follow Up, Youth Program y manera tur ora lo organisa algun charla educativo cu temanan actual.
Pa realisa e programa, Vibes4You(th) ta traha hunto cu trainer/docente nan capacita cu experticio den nan mesun area.
Mayoria di curso ta gratis y por inscribi libremente yamando CEDE Aruba/Vibes4You(th)
na 582-7666 y puntra pa e coordinadora di e proyecto, Roseline Manna, of por manda un
email na: vibes4youth@gmail.com.
Riba e facebook page di Vibes4Youth por haya mas informacion y tambe keda up to date ora cu tin e curso of workshopnan menciona. Tambe por wak potret di e tur actividad den e programa.


text:
Dialuna 4 december te cu diabierna 8 december por pasa busca vergunning pa benta di clapchi. For di 8:00 mainta pa 12:00 merdia y for di 1:00 merdia pa 4:00 atardi na warda di polis Noord.
E dia cu por cuminsa bende clapchi officialmente ta dia 27 december te cu 31 december 2017. E orario ta di ora cu solo sali te cu 9:00 di anochi. Ultimo dia pa tira clapchi ta 1 januari 2017 1:00 di merdia.
NO ta permiti bendedornan bende mucha bou di 12 aña clapchi si e no ta acompaña pa un adulto.
Cuerpo Policial Aruba ta desea nos comunidad felis dianan di fiesta y percura pa ora di sende clapchi e ta na un manera sigur pa bo seguridad.


text:
Diahuebs mainta polis a bay na altura di Cayena Mall, caminda un homber lo tabata dal un dama wantando un criatura den su brasa.
Na yegada, agentenan a puntra algun cos pa por a saca afor kiko lo a pasa.
Niun di dos no kier a papia nada, dado momento e dama hunto cu e criatura a cuminsa cana bay. E homber tambe, basta hostina, a bay di e sitio cu un auto.
Aparentemente e mesun auto aki tabata envolvi un rato prome den un boksmento na Dakota y despues bin haya flat tire ariba dje.
Pues no tabata su dia di suerte.


text:
Pa motibo imprevisto tin cambio den entrada pa Wondpoli, esta Center of Advanced Wound Care Aruba. Awor por baha e pashent cerca di e entrada principal di e edificio MOB. Esaki ta mesun entrada cu ta wordo uza pa baha pashentnan cu mester acudi na departamento di Emergencia. Ora e pashent drenta entrada principal di e edificio nobo lo tin personal di security cu por yuda guia unda pa bay pa yega WondPoli.
Hospital ta un luga dinamico, pues constantemente tin cos cu por pasa y den esey tambe ta pone cu por tin cierto inconveniencia. Di parti di Directiva di Hospital, staf y personal ta pidi disculpa pa e inconveniencia aki.
Actualmente manera ya tur hende por a nota Hospital ta trahando duro riba construccion di un miho futuro. Entrante dialuna awo dia 12 di juni tambe lo bay cuminsa cu trabounan di renobacion di e edificio actual. Esaki ta tuma luga na prome instante den e lobby na e entrada principal di Hospital. Ya caba a cera e sala di conferencia unda cu temporalmente e botica lo bay ubica pa asina nan por renoba dicho departamento. Esaki tambe ta nificia cu tin mester cera parti di e cafetaria unda por sinta come. E bishitante por busca cuminda manera normal y tin un area traha parti pafo cu por sinta come. Tambe lo traha un localidad temporario pa e departamento di Opname net otro banda unda aworaki tin algun rij di stoel unda por sinta warda. Asina tambe nan por renoba eyden. Den futuro cercano e kassier lo muda na final di e gang di lobby y p’esey lo ‘baken af’ parti di e oficina eybanda.


text:
NEW YORK CITY, New York – E epidemia di virus di Zika, cu un aña atras a afecta mas di 75 pais, ya a stop di constitui como un emergencia sanitario di alcance internacional, presidente di e Comite di Emergencia di e Organisacion Mundial di Salud, David Heymann, a anuncia diabierna.
E Comite di Emergencia di OMS a reuni awe pa di cinco biaha pa evalua e avanse di e epidemia y a dicidi cu, apesar di su continuo expansion geografico y di algun riba su efectonan neurologico, e epidemia ya no ta constitui un emergencia sanitario.
E Comite a sumi, sin emgargo, cu e epidemia ainda ta “un prioridad” pa e entidad y un problema sanitario mayor “a largo plazo.”
E emergencia a wordo declara dia 1 di Februari ultimo tras di comproba un extraordinario aumento di casonan di microcefalia den babynan relaciona cu e infeccion cu e virus di Zika.
“E emergencia sanitario di alcance internacional a wordo declara ora cu nos a haya sa di un extraordinario y no splica aumento di e casonan di microcefalia. No a declara pa detene e expansion di e infeccion, manera den e caso di ebola, sino pa haci tur cos posibel pa entrende e casonan di microcefalia,” Heymann a splica den un teleconferencia despues di e reunion di e Comite.
E cientifico a recorda cu lunanan despues di e declaracion por a determina cu base cientifico cu e casonan di microcefalia tabata directamente vincula cu e infeccion di Zika, pa loke ta e obhetivo di declara e emergencia a wordo cumpli.
“Nos tabata tin mester di compronde di unda e efectonan aki ta bin, awo nos sa,” el a reitera, asumiendo, sin embargo, cu tur e incognitonan respecto e rasonnan pa loke tin biaha e infeccion tin consecuencianan nefasto y tin biaha no, ta sin resolve.
Ta pesey OMS lo bay establece un grupo di experto pa sigui vigilando e epidemia y su efectonan y haci un esfuerso special den e investigacion, di forma sosteni y a largo plazo.
E presidente di e Comite a splica, ademas, cu otro di e obhetivonan di e declaracion di emergencia tabata pa establece recomendacionnan pa evita e contagio y esaki a cumpli, “cu loke nos a logra e obhetivo.”
“Zika a converti den un problema a largo plazo, di suma importancia, pero cu no ta urgente, ta pesey cu ya e no ta constitui un emergencia sanitario di alcance internacional, aunke pa algun pais, manera Brasil, ta sigui ta un emergencia,” el a conclui.
Fuente: NTN24
Organisacion Mundial di Salud ta sigura cu epidemia di Zika ya no ta consistui un emergencia sanitario internacional
NEW YORK CITY, New York – E epidemia di virus di Zika, cu un aña atras a afecta mas di 75 pais, ya a stop di constitui como un emergencia sanitario di alcance internacional, presidente di e Comite di Emergencia di e Organisacion Mundial di Salud, David Heymann, a anuncia diabierna.


text:
WASHINGTON D.C., Merca – E prome Minister Irlandes, Enda Kenny, a causa revuelo den Cas Blanco na bispo di e celebracion di e Dia di Saint Patrick, ora a corda e presidente Mericano, Donald Trump, cu e festividad aki ta rindi honor na un imigrante.
Durante e festeho, celebra diahuebs den e anochi den e Salon oost di e Cas Blanco, bao di e mirada di emandatario, Kenny a haci un referenciai ncomodo riba e politica migratorio controvertido di Trump.
“Ta conveniente pa nos reuni akinan cada aña pa celebra Saint Patrick y su legado. Por supuesto, e tambe tabata un imigrante,” Kenny a bisa.
Aunke ta pensa cu e santo a nace den algun luga di Gran Birtania, cerca di 35 miyon di Mericano ta afera na e ascendencia Irlandes y ta percura cu e presidentenan sucesivamente mantene e tradicion di bisti un dashi berde y celebra den Cas Blanco dia di Saint Patrick hunto cu e prome minister Irlandes.
“Y aunke e ta, por supueto, e santo patron di Irlanda, pa hopi hende rond mundo, tambe e ta patron di e imigrantenan,” Kenny a añadi.
Trump a elogia Irlanda, bisando cu “berdaderamente ta un gran pais” y a cualifica e Irlandesnan como “fuerte.”
“Mi sa hopi di e Irlandesnan, nan ta bringa, nan ta duro,” el a haci joke.
E celebracion di Saint Patrick e aña aki a coincidi cu e momento cu mester a drenta na vigor e di dos decreto di Trump, cu ta limita ingreso di imigrante y refugiadonan di seis pais di mayoria Musulman na merca.
E decreto a wordo para pa un hues federal, pero Trump a priminti’e pa hib’e pa Corte Suprema.
Kenny, kende a haya su mes involucra den un controversia na Irlanda riba si mester a asisti den e encuentro cu Trump, a bay incluso mas leu den su discurso.
“E Irlandesnan a contribui na e bida economico, social, politico y cultural di e gran pais aki durante e ultimo 200 aña,” Kenny a bisa, recordando e imigracion Irlandes pa Merca den momentonan dificil.
“Nos ta kere den e refugio, compasion y e oportunidad di Merca. Nos a bin y nos a bira Mericano,” el a agrega.
Fuente: http://expansion.mx


text:
KOMUNIKADO DI KUERPO POLISIAL KÒRSOU
325 / 2017
18 ougùstùs 2017
Aksidente di outo ku morto, detenshon i konfiskashon di arma, droga i munishon
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 18 ougùstùs 2017 alrededor di 02.15 ‘or Warda Kosta a notifiká Sentral di Polis ku
un boto lo a kaba di hasi un “dròp” na St Jorisbaai. Mesora polis a bai den e direkshon di St.
Jorisbaai. Ora ku polis tabata yegando na e sitio, nan a tuma nota di un Honda CRV pretu ku
tabata bini ku velosidat haltu pafó.
A start un persiguishon i durante e persiguishon okupantenan dje outo tabata tira kos fo’i
dje outo. Polis a trata di para e outo aki pero e shofùr / sospechoso tabata kore riba un
velosidat hopi haltu i na un manera iresponsabel. Na e momento ei polis a lòs tiru dirigí riba
e vehíkulo aki. E vehíkulo(Honda) a sigui kore i mas despues e persiguishon a bin terminá
ora ku e Honda a dal den muraya di un kurá na Kaminda Mitologia.
A resultá ku den e vehíkulo aki tabatin ocho(8) persona. (e shofùr i shete(7) otro okupante).
Saldo dje choke:
Dos(2) persona (un hòmber i un muhé) a pèrdè nan bida na e sitio mes dor di e
dalmentu di e outo. Identidat di e sospechoso / víktimanan ta konosí pero
mester keda identifiká ofishalmente ainda i mester pone famianan (den
eksterior)na altura. Riba Alrededor di 03.45 or dòkter di polis a konstatá morto
di e dos personanan aki. Riba òrdu di Fiskal di Ministerio Públiko a konfiská e dos
kurpanan sin bida.
Ambulans a transportá seis (6) di e okupantenan di e Honda pa Poliklínika di
SEHOS pa tratamentu médiko. Sinku(5) di nan pa heridanan ku ta varia di
pia(nan) kibrá te dolónan interno komo konsekuensia di e dalmentu. Un(1) di e
sinku sospechoso / víktimanan aki ta den situashon hopi krítiko. E di seis víktima
a risibí un tiru den su garganta ku probablemente ta prosedente di un arma
reglamentario di polis.
Dos(2) di e sospechoso / víktimanan ta nasé na Sto. Domingo i ta biba na Kòrsou.
Sinku(5) di e sospechoso / víktimanan di nan ta nasé na Venezuela.
E sospechoso / víktima ku ta den kondishon krítiko no tin informashon di dje.
Durante un investigashon, polis a haña i konfiská un kantidat di arma di kandela, munishon i
droga den e sakunan ku a keda benta fo’i dje Honda durante di e persiguishon.
Departamentu di Komunikashon i Prevenshon
Página 2
SIRBI I PROTEHÁ
Polis a haña i konfiská:
Ocho(8) pistol (5 Glock,por switch hasi nan outomátiko) Force 99, FN, Baretta
Pietro) (kaliber 38)
Diesdos(12) revòlver (diferente marka Ruger 38 speshal, Colt Cobra, Hogie,
Smith and Wesson, Cold Agent, Amadeo Rossi. Mayoria 38 speshal, dos(2) di e
armanan sin marka.
Ocho(8) kashi pa bala apart diferente tipo ku bala skèrpi aden. Algun ku
ekstenshon.
Diesnuebe(19) paki mariwana
Kantidat di bala skèrpi.
Na momento ku identifiká e dos personanan ku a fayesé durante di e aksidente nos lo hasi
nan identidat konosí.


text:
Den e ultimo dianan nos ta tendiendo di hopi movecion straño cu e Gobierno demisionario actual ta hasiendo.
Segun nos por a compronde, tin un cantidad grandi di ex cordinador, campañador y sostenedor di e partido berde cu a wordo hinca den diferente departamento gubernamental. Esaki sigur ta un falta di respet pa nan mes hendenan, pasobra nan sa mihor cu e nombracionnan aki ta ilegal y no valido.
Partido AVP tabatin 8 aña pa regla e puesto laboral di nan campañadornan, y teniendo esaki na cuenta mi ta puntra mi mes, pakiko bo no a hasi’e anto?
Awor cu e resultado di eleccion 2017 a keda conoci, y cu pueblo a pidi pa un cambio, awor kier core hasi un cantidad di nombracion sabiendo cu na momento cu e Gabinete nobo wordo instala, dicho nombracionnan no lo tin valides mas.
Algo cu tambe a yega na mi atencion ta cu Mike de Meza, e Minister demisionario encarga te ainda cu e carteranan di Turismo, Transporte, Energia y Medio Ambiente, a dicidi di kibra e moratorio cu tabatin pa cu transporte publico, unicamente 5 dia despues di eleccion.
For di dia 27 di september sr. de Meza a encarga di acomoda, entre otro, algun cordinador y campañador, cu un vergunning di taxi.
E moratorio pa cu transporte publico a wordo implementa cu e finalidad di mantene un control riba e cantidad di taxista, como cu ya caba e cantidad di taxi cu tin ta di mas y nan no ta hayando suficiente entrada.
E ta un iresposabilidad loke cu sr. Mike de Meza ta hasiendo pa acomoda su campañadornan, y e ta un lastima cu e personanan aki lo bay sufri un gran decepcion ora cu e Gobierno nobo bay over na honra e moratorio bieu, te ora cu bin cu argumentonan valido ariba mesa pa cambia esaki.
Mi kier hasi enfasis cu nos no tin nada contra e personanan cu sea a wordo nombra despues di eleccion, a haya vergunning di taxi, of a haya cualkier otro tipo di beneficio politico.
E personanan aki ta den nan pleno derecho di campaña y vota pa cualkier partido di nan escohencia, pero e ta un lastima pa mira con e personanan aki a wordo tuma hasi dor di esnan cu nan a deposita confiansa aden.
Tur Minister di e Gabinete nobo lo bay evalua cada nombracion y cada beneficio otorga despues di 22 di september, pa wak bon si e trahadornan y e beneficionan aki ta necesario.
Den otro palabra, cada nombracion y beneficio otorga innecesariamente no lo wordo honra.


text:
Recientemente abogadonan di InselAir Aruba N.V. a haci un peticion na Corte pa proteccion temporal, e asina yama ‘voorlopige surseance van betaling’, cual huez a otorga y ta valido te dia 7 di juni 2017. Huez a apunta abogado Jeannot de Cuba como ‘bewindvoerder’ di InselAir Aruba N.V. Akinan e directornan di e aerolinea lo por sigui cu nan funccion na unda tur decisionnan manera acuerdo y contratonan lo mester wordo aproba dor di e administrador apunta pa huez.
INSELAIR ARUBA TA OPTIMISTA CU PLAN DI RESCATE
Desde 2016 InselAir Aruba N.V. a cuminsa na restructura su operacion y maneho conforme retonan cu nan a enfrenta cu e caida di mercado Venezolano.
Problemanan persistente di ricibi pagonan di benta di ticket di autoridadnan Venezolano a conduci na problemanan di likidez. Esaki ta un asunto cu Reino Hulandes mes a dicidi di intercedi.
Una bes cu a nota e deterioro di e mercado di Venezuela, e aerolinea a cuminsa na a reduci gradualmente, mas rapido cu tabata por, e cantidad di 12 rutanan te cu na 3 ruta activo.
Esaki tambe ta inclui re-organisacion di e compania local den gasto y personal.
Mientras tanto, beneficiarionan principal y maneho di InselAir Aruba N.V. a activa su ‘Plan di Rescate’ p’asina resolve y reanuda un operacion saludabel di e aerolinea.
Segun maneho di InselAir Aruba N.V., nan ta sumamente optimista cu negociashonan andando y ta sigur cu nan lo supera e retonan actual.
FLOTA Y TRIPULACION
Mesun dia cu e decision di Huez a cay, maneho di InselAir Aruba N.V. a reuni cu empleadonan di e aerolinea na unda a duna e bon noticia di e veredicto y subsecuente continuacion di e plan di rescate, cu ya ta riba bon caminda.
“E crisis financiero, cu wordo causa dor di e claim pendiente na Venezuela, ta uno cu positivamente nos lo recupera di dj’e. Pero pa logra esaki InselAir Aruba N.V. lo mester di tempo pa reactiva su flota y operacion pa asina sigui sanea e retonan financiero.
Nos tin hopi confiansa cu pronto tur esaki lo ta tras di lomba”, sr. Stephan van Spaandonk ta e Chief Executive Officer di e aerolinea ta expresa.
Alabes el a comparti cu e prome avionnan di flota pronto lo wordo permiti pa tuma buelo atrobe, garantisando cumplimiento cu regulacionnan/leynan di avacion. Tambe ekipo lo bolbe cubri e rutanan den excelente condicion tecnico p’asina cumpli cabalmente cu e calidad di servicio y seguridad cu e pasahero y miembronan di tripulacion merece.
Den transcurso di e siguiente simannan e aerolinea lo sigui reuni cu su empleadonan y lo comunica frecuentemente cu medionan di comunicacion. Na e momentonan aki InselAir Aruba N.V. tin un cantidad di 93 empleado y ta cubriendo un total di 3 ruta cu ta inclui Santo Domingo, San Juan y Sint Maarten y tambe ta wet lease cu Insel Air International B.V. (Corsou).
Ta wordo spera cu den e siguiente dianan e rutanan nan aki lo cuminsa wordo reactiva un bes e avionnan wordo aproba pa tuma buelo.


text:
Recientemente Rotary Club of Aruba a organisa un anochi masha ameno na unda a haci donacion na diferente instancia den nos comunidad. Ademas di esaki a duna un aprecio n’esnan cu a yuda y contribui pa hopi aña na Rotary Club of Aruba.
E anochi aki tabata e culminacion di e exitoso Fiesta Rotaria 2017 cu a tuma lugar den april ultimo.
Rotary Club of Aruba ta organisa tur aña e Fiesta Rotaria cu e meta pa recauda fondo p’asina por continua cu nan servicio comunitario, desaroya proyecto cu tin un impacto positivo den nos comunidad y asisti instancianan cu ta den necesidad
Presidente Stanley Looman y otro miembronan di directiva di Rotary Club of Aruba a haci entrega di diferente check.
E instancianan cu e aña aki a ricibi un donacion for di Rotary Club of Aruba ta Aruba Demolay Chapter No1; Aruba Methodist Church (Meals on Wheels); Arubaanse Padvinders-Gilde; Breakfast for Kids; Clown Doctors Aruba; Fundacion Autismo Aruba; Centro Kibrahacha; FEPO; Fundacion Respetami; Grupo Scout Sonrisa; Hende Muher den Dificultad; Stichting Micky’s Foundation; Scouting Aruba; Stichting Bevolkingsonderzoek Borstkanker (BOB); Stichting Edmund Harms; Stichting Funari; Social Funds Colegio Arubano; SVGA y YMCA.
E anochi a sigui cu entregamento di certificado di aprecio n’esnan cu pa añas ta contribui na Fiesta Rotaria den forma monetario of ta participa como boluntario den e weekend di Fiesta Rotaria.
Rotary Club of Aruba kier a gradici tur su miembronan, Rotaractors, Interactors, boluntarionan y sponsors pa haci Fiesta Rotaria y e rifa un exito un biaha mas.
Rotary Club of Aruba ta spera di por conta cu boso sosten atrobe otro aña pa por sigui sirbi comunidad.


text:
Nos ta desea Flory Kock hopi exito na CCCAN 2017 cu ta tuma lugar na Trinidad & Tobago.
Follow Flory na https://www.swimtt.com/cccan2017
E resultadonan pa Campeonato B 2017 ta cla pa download.
Pabien na tur esnan cu a gana medailla y logra drecha nan tempo.
Esaki tabata e ultimo campeonato prome cu vakantie.
Results Campeonato B 2017
Aruba Dolphins atrobe ta e team campion pa aña 2017.
Despues di un weekend largo cu a cuminsa diahuebs 1 di juni 2017 te awe 4 di juni 2017 a tuma lugar Campeonato Arubano 2017 pa determina kende ta e landadornan cu mas a destaca den 2017.
Aruba Dolphins pa bolbe gana e titulo di equipo campion y e landadornan cu a logra gana high point trophy den nan categoria ta:
Gabriela Gordon den categoria femenino 11-12 aña.
Gwennandy Kock den categoria femenino 13-14 aña.
Lucien Peterson den categoria masculino 13-14 aña.
Pabien y danki na tur cu a yuda hasi e triunfo aki posibel.
Team scores Campeonato Arubano 2017
Individual scores Campeonato Arubano 2017
E resultado di Competencia Dia di Himno y Bandera 2017 ta cla pa download.
Results Competencia Dia di Himno y Bandera 2017
SAVE THE DATE:
SWIMMER OF THE YEAR AWARDS 2017,
MARCH 11, 2017. 2.00 – 6.00 PM.
MORE INFO TO FOLLOW SOON.
Esaki ta un recordatorio pa e reunion entre mayornan di Age Group swimmers y coachnan.
Awe, diabierna 13 februari 2017 pa 6.45pm na Pisina Olimpico Roly Bisslik.


text: Outoridatnan awe mèrdia mester a bai Julianadorp pa atendé ku un kaso poko straño. Un hòmber ku klaramente mester di ayudo sikiátriko a kore drenta kas di un hende ku kuchú pa despues sali di einan i bai den un otro kura. Den e kura aki e’la hak su kurpa den heru i asta heridá su mes ku kuchú. Bisiñanan a deklará ku e hòmber algun ratu promé tabata grita, “Yama, polis... yama polis”. Na e momentu aki tin hopi outoridat na e sitio hasiendo investigashon pa por komprondé eksaktamente kiko por a pasa.


text:
Dia 5 di juli ultimo, den un forma masha sober, Consulado General di Venezuela na Aruba, a organisa e acto protocolario pa conmemora cu 206 aña, Venezuela a logra su independencia. Contrario na otro añanan anterior, a haya falta di presencia di Gobernador y miembronan di Gobierno di Aruba.
Presente tabata Presidente di Parlamento, drs. Mervin Wyatt Ras y algun miembro di Parlamento, e.o. Jennifer Arends Reyes di AVP y mr. Evelyn Wever Croes, y dirigencia di Departamento di Relacion Exterior. Despues di e parte protocolario a sigui un show chiquito y esey tabata tur, pa loke ta celebracion masha pober di 206 aña di Independencia di Venezuela.